
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 272 


ΑΠΟΦΑΣΕΙ Σ 

Αριθμ. Φ. 151/20049/Β6 

Πρόσβαση στην τριτοβάθμια εκπαίδευση αποφοίτων 
δευτεροβάθμιας εκπαίδευσης που υπάγονται στις ει¬ 
δικές κατηγορίες του εδαφίου α της παραγράφου 4 
του άρθρου 2 του ν. 2525/1997, όπως αντικαταστάθη- 
κε με τις διατάξεις της παραγράφου 2 του άρθρου 1 
του ν. 2909/2001 (ΦΕΚ 90/Α')και των παραγρ. 1, 2 και 
3 του άρθρου 13 του ν. 3404/2005 (ΦΕΚ 260/Α'). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 4 του άρθρου 2 του 
ν. 2525/1997, όπως αντικαταστάθηκε με τις διατάξεις της 
παρ. 2 του άρθρου 1 του ν. 2909/2001 (ΦΕΚ 90/Α'). 

2. Τις διατάξεις των παραγρ. 1, 2 και 3 του άρθρου 13 
του ν. 3404/2005 (ΦΕΚ 260/Α'). 

3. Τις διατάξεις των άρθρων 4 και 5 του ν. 3432/2006 
(ΦΕΚ 14/Α'). 

4. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(Α 98), κατ’ εφαρμογή των οποίων βεβαιώνεται ότι από 
τις διατάξεις της παρούσας δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

Ορίζουμε τις προϋποθέσεις, τα ποσοστά θέσεων, τα 
αναγκαία δικαιολογητικά, τον τόπο και το χρόνο υπο¬ 
βολής τους, τις σχολές και τα τμήματα πρόσβασης ανά 
κατηγορία, τον τρόπο και τη διαδικασία επιλογής των 
εισαγομένων σε κάθε μια από τις ειδικές κατηγορίες 
του εδαφίου α της παραγράφου 4 του άρθρου 2 του 
ν. 2525/1997, όπως αντικαταστάθηκε με τις διατάξεις της 
παρ. 2 του άρθρου 1 του ν. 2909/2001 (ΦΕΚ 90/Α'), καθώς 
και τα αναγκαία ατομικά και συλλογικά όργανα για τη 
διεξαγωγή των σχετικών εξετάσεων και γενικά την ολο¬ 
κλήρωση των διαδικασιών επιλογής ως ακολούθως: 

ΚΕΦΑΛΑΙΟ Α' 

ΠΡΟΫΠΟΘΕΣΕΙΣ, ΠΟΣΟΣΤΑ ΘΕΣΕΩΝ, 
ΔΙΚΑΙΟΛΟΓΗΤΙΚΑ, ΤΡΟΠΟΣ ΕΠΙΛΟΓΗΣ 

Αρθρο 1 

Προϋποθέσεις υπαγωγής στις ειδικές κατηγορίες 

Στις ειδικές κατηγορίες της παραγράφου 4 του άρ¬ 
θρου 2 του ν. 2525/1997 (ΦΕΚ 188/Α'), όπως αντικαταστά- 

θηκε με τις διατάξεις της παραγρ. 1 του άρθρου 2 του 
ν. 2909/2001 (ΦΕΚ 90/Α') και τις διατάξεις των παραγρ. 
1, 2 και 3 του άρθρου 13 του ν. 3404/2005 (ΦΕΚ 260/Α') 
υπάγονται οι κάτοχοι απολυτηρίου Λυκείου ή άλλου 
αντίστοιχου σχολείου δευτεροβάθμιας εκπαίδευσης που 
είναι υποψήφιοι για εισαγωγή στα τμήματα και τις σχο¬ 
λές του άρθρου 2 της παρούσας και οι οποίοι πληρούν, 
κατά περίπτωση, τις ακόλουθες προϋποθέσεις: 

1. ΤΕΚΝΑ ΕΛΛΗΝΩΝ ΤΟΥ ΕΞΩΤΕΡΙΚΟΥ ΑΠΟΦΟΙΤΟΙ 
ΕΛΛΗΝΙΚΩΝ ΛΥΚΕΙΩΝ 

α) Ο ένας τουλάχιστον από τους γονείς του υπο¬ 
ψηφίου να ήταν κάτοικος και να διέμενε μόνιμα στο 
εξωτερικό τουλάχιστον πέντε (5) πλήρη έτη κατά την 
τελευταία δεκαετία, πριν από την ημερομηνία υποβολής 
της αίτησης του υποψηφίου για εισαγωγή σε σχολές 
της τριτοβάθμιας εκπαίδευσης της Ελλάδας. 

Σε περίπτωση που ο υποψήφιος είναι ορφανός και 
από τους δύο γονείς ισχύουν μόνο οι προϋποθέσεις 
του εδαφ. β' που ακολουθεί. 

β) Ο υποψήφιος να έχει αποκτήσει τίτλο Ελληνικού 
Λυκείου, με πλήρη φοίτηση στις δύο (2) τελευταίες τά¬ 
ξεις του Λυκείου σε Ελληνικό Λύκειο που λειτουργεί 
στο εξωτερικό ή σε τέσσερις (4) τουλάχιστον τάξεις 
δευτεροβάθμιας εκπαίδευσης σε Ελληνικό ή αντίστοιχο 
ξένο σχολείο που λειτουργεί στο εξωτερικό. 

Στην ειδική αυτή κατηγορία εντάσσονται και οι'Ελλη- 
νες που αποκτούν απολυτήριο από το Λύκειο του Ιερού 
Κοινού του Πανάγιου Τάφου Ιεροσολύμων μετά από 
πλήρη φοίτηση σ’όλες τις τάξεις του λυκείου αυτού και 
εφόσον έχουν φοιτήσει και στην τελευταία τουλάχιστον 
τάξη του οικείου Γυμνασίου της Πατριαρχικής Σχολής 
Σιών. Για τους υποψηφίους της περίπτωσης αυτής δεν 
απαιτείται η ως άνω υπό στοιχείο α προϋπόθεση. 

Επισημαίνεται ότι στην αυτή κατηγορία δεν μπορούν 
να υπαχθούν τα τέκνα Ελλήνων υπαλλήλων αποσπασμέ¬ 
νων σε ελληνικές δημόσιες υπηρεσίες στο εξωτερικό ή 
σε διεθνείς οργανισμούς στους οποίους μετέχει και η 
Ελλάδα, απόφοιτοι ελληνικών λυκείων, τα οποία αποτε¬ 
λούν ξεχωριστή ειδική κατηγορία, έστω κι αν πληρούν 
τις προϋποθέσεις της εν λόγω ειδικής κατηγορίας. 

2. ΤΕΚΝΑ ΕΛΛΗΝΩΝ ΥΠΑΛΛΗΛΩΝ ΑΠΟΣΠΑΣΜΕΝΩΝ 
ΣΕ ΕΛΛΗΝΙΚΕΣ ΔΗΜΟΣΙΕΣ ΥΠΗΡΕΣΙΕΣ ΣΤΟ ΕΞΩΤΕΡΙΚΟ 
Ή ΣΕ ΔΙΕΘΝΕΙΣ ΟΡΓΑΝΙΣΜΟΥΣ ΣΤΟΥΣ ΟΠΟΙΟΥΣ ΜΕΤΕ¬ 
ΧΕΙ ΚΑΙ Η ΕΛΛΑΔΑ, ΑΠΟΦΟΙΤΟΙ ΕΛΛΗΝΙΚΩΝ ΛΥΚΕΙΩΝ 

α) Ο ένας τουλάχιστον των γονέων του υποψηφίου 
να αποσπάστηκε σε Ελληνική Δημόσια Υπηρεσία στο 

εξωτερικό ή σε Διεθνή Οργανισμό στον οποίο μετέχει 
και η Ελλάδα, τουλάχιστον για δύο (2) πλήρη ημερολο¬ 
γιακά ή σχολικά έτη. 

β) Ο υποψήφιος να έχει αποκτήσει τίτλο Ελληνικού 
Λυκείου, με πλήρη φοίτηση στις δύο (2) τελευταίες τά¬ 
ξεις του Λυκείου σε Ελληνικό Λύκειο που λειτουργεί 
στο εξωτερικό ή σε τρεις (3) τουλάχιστον τάξεις δευ¬ 
τεροβάθμιας εκπαίδευσης σε ελληνικό ή αντίστοιχο 
ξένο σχολείο που λειτουργεί στο εξωτερικό κατά τη 
διάρκεια της απόσπασης του γονέα του. 

Η προϋπόθεση αυτή θεωρείται ότι πληρούται έστω 
και αν διακόπηκε για υπηρεσιακούς λόγους ή έληξε η 
απόσπαση του γονέα στο εξωτερικό κατά τη διάρκεια 
του τελευταίου έτους εκπλήρωσης της προϋπόθεσης 
φοίτησης του υποψηφίου σε σχολείο του εξωτερικού. 

Στην ειδική αυτή κατηγορία εντάσσονται και όσοι πλη¬ 
ρούν τις προϋποθέσεις του εδαφίου ε της παραγράφου 
14 του άρθρου 13 του ν. 3149/2003 (ΦΕΚ 141/Α'). 

3. ΕΛΛΗΝΕΣ ΑΠΟΦΟΙΤΟΙ ΞΕΝΩΝ ΛΥΚΕΙΩΝ Ή ΑΝΤΙΣΤΟΙ¬ 
ΧΩΝ ΣΧΟΛΕΙΩΝ ΠΟΥ ΛΕΙΤΟΥΡΓΟΥΝ ΣΤΟ ΕΞΩΤΕΡΙΚΟ 
α) Ο ένας τουλάχιστον των γονέων του υποψηφίου 
να είναι Ελληνικής καταγωγής. 

β) Το Λύκειο ή το αντίστοιχο σχολείο αποφοίτησης 
του υποψηφίου να λειτουργεί στο εξωτερικό. 

γ) Ο υποψήφιος να έχει φοιτήσει, με πλήρη φοίτη¬ 
ση, τουλάχιστον τις δύο τελευταίες τάξεις στο Λύκειο 
αποφοίτησής του ή σε άλλο αντίστοιχο σχολείο που 
λειτουργεί στο εξωτερικό. 

δ) Ο τίτλος του Λυκείου ή του αντίστοιχου σχολείου 
αποφοίτησης του υποψηφίου να του παρέχει τη δυ¬ 
νατότητα εισαγωγής στα Πανεπιστήμια της χώρας το 
πρόγραμμα σπουδών της οποίας ακολουθεί το σχολείο 
αποφοίτησης. 

Προϋπόθεση για την ένταξη στην ειδική κατηγορία της 
παρούσας παραγράφου είναι ο υποψήφιος να μην έχει 
αποκτήσει απολυτήριο ελληνικού λυκείου ή αντίστοιχου 
ξένου σχολείου που λειτουργεί στην Ελλάδα. 

4Α. ΑΛΛΟΔΑΠΟΙ-ΑΛΛΟΓΕΝΕΙΣ 
Στην ειδική αυτή κατηγορία υπάγονται οι αλλοδαποί - 
αλλογενείς υποψήφιοι, εφόσον είναι απόφοιτοι λυκείου 
ή αντίστοιχου σχολείου της αλλοδαπής ή ημεδαπής, ο 
τίτλος του οποίου τους παρέχει δικαίωμα εισαγωγής σε 
Πανεπιστήμιο της χώρας το εκπαιδευτικό πρόγραμμα 
της οποίας ακολουθεί το σχολείο αποφοίτησης, εφόσον 
δεν έχουν ελληνική καταγωγή οι ίδιοι και κανένας από 
τους δύο γονείς τους και έχουν παρακολουθήσει με 
πλήρη φοίτηση τουλάχιστον την τελευταία τάξη του 
λυκείου ή αντίστοιχου σχολείου στη χώρα αποφοίτη¬ 
σής τους. 

4Β. ΑΠΟΦΟΙΤΟΙ ΛΥΚΕΙΩΝ Ή ΑΝΤΙΣΤΟΙΧΩΝ ΣΧΟΛΕΙΩΝ 
ΚΡΑΤΩΝ ΜΕΛΩΝ ΤΗΣ Ε.Ε. ΜΗ ΕΛΛΗΝΙΚΗΣ ΚΑΤΑΓΩΓΗΣ 
Στην εν λόγω ειδική κατηγορία υπάγονται οι απόφοι¬ 
τοι λυκείων ή αντίστοιχων σχολείων κρατών - μελών 
της ΕυρωπαϊκήςΈνωσης, οι οποίοι προσκομίζουν απολυ¬ 
τήριο λυκείου ή άλλο ισοδύναμο τίτλο δευτεροβάθμιας 
εκπαίδευσης που τους παρέχει δικαίωμα εισαγωγής στα 
ιδρύματα τριτοβάθμιας εκπαίδευσης της χώρας από 
την οποία αποφοιτούν, εφόσον οι ίδιοι και κανένας από 
τους δύο γονείς τους δεν έχουν ελληνική καταγωγή και 
έχουν παρακολουθήσει με πλήρη φοίτηση τουλάχιστον 
την τελευταία τάξη του λυκείου ή αντιστοίχου σχολείου 
στη χώρα αποφοίτησής τους. 


5. ΥΠΟΤΡΟΦΟΙ ΑΛΛΟΓΕΝΕΙΣ-ΑΛΛΟΔΑΠΟΙ ΚΑΙ ΑΠΟ¬ 
ΦΟΙΤΟΙ ΛΥΚΕΙΩΝ Ή ΑΝΤΙΣΤΟΙΧΩΝ ΣΧΟΛΕΙΩΝ ΚΡΑΤΩΝ 
ΜΕΛΩΝ ΤΗΣ Ε.Ε. ΜΗ ΕΛΛΗΝΙΚΗΣ ΚΑΤΑΓΩΓΗΣ 

Στην ειδική αυτή κατηγορία ανήκουν οι αλλογενείς - 
αλλοδαποί απόφοιτοι Λυκείου ή αντίστοιχου σχολείου 
της αλλοδαπής ή ημεδαπής και οι απόφοιτοι λυκείων ή 
αντίστοιχων σχολείων κρατών μελών της Ε.Ε. μη ελληνι¬ 
κής καταγωγής, στους οποίους χορηγήθηκε υποτροφία 
του Ελληνικού Κράτους για σπουδές στην Ελλάδα. 

6. ΥΠΟΤΡΟΦΟΙ ΟΜΟΓΕΝΕΙΣ 

Στην ειδική αυτή κατηγορία ανήκουν οι ομογενείς 
ή παιδιά ομογενών που κατοικούν και διαμένουν στο 
εξωτερικό πέντε τουλάχιστον χρόνια πριν από το έτος 
επιλογής και τους χορηγήθηκε υποτροφία από το Ελ¬ 
ληνικό κράτος για σπουδές στην Ελλάδα. 

7. ΜΟΥΣΟΥΛΜΑΝΙΚΗ ΜΕΙΟΝΟΤΗΤΑ ΘΡΑΚΗΣ 

Στην ειδική αυτή κατηγορία υπάγονται όσοι προέρ¬ 
χονται από τη Μουσουλμανική μειονότητα της Θράκης, 
εφόσον είναι οι ίδιοι εγγεγραμμένοι στα δημοτολόγια 
Δήμου της Θράκης ή άλλου Δήμου της χώρας στον 
οποίο έχουν μετεγγραφεί από Δήμο της Θράκης και 
είναι κάτοχοι: 

α) απολυτηρίου τίτλου Λυκείου της ημεδαπής ή Μει¬ 
ονοτικού Λυκείου ή Λυκείου διαφορετικού τύπου από 
αυτόν του Γ ενικού Λυκείου ή Ιεροσπουδαστηρίου, που 
είναι ισότιμος των τίτλων των Εκκλησιαστικών Λυκείων, 
σύμφωνα με τις διατάξεις του εδαφίου γ της παραγρά¬ 
φου 1 του άρθρου 4 του ν. 2621/1998 (ΦΕΚ 136/Α'). 

β) της Βεβαίωσης της παραγράφου 13 του άρθρου 1 
του ν. 2525/1997, όπως συμπληρώθηκε με την παράγρα¬ 
φο 1 του άρθρου 1 του ν. 2909/2001 (ΦΕΚ 90/Α'). 

γ) Πτυχίου Β' κύκλου ημερήσιου ΤΕΕ, σύμφωνα με 
τις διατάξεις της παρ.2 του άρθρου 13 του ν.3404/2005 
(ΦΕΚ 260/Α') 

8. ΠΑΣΧΟΝΤΕΣ ΑΠΟ ΣΟΒΑΡΕΣ ΑΣΘΕΝΕΙΕΣ 

Στην ειδική αυτή κατηγορία υπάγονται όσοι εμπίπτουν 
στις διατάξεις του πρώτου εδαφίου της περίπτωσης ζ 
της παραγράφου 1 του άρθρου 3 του ν. 1351/1983, όπως 
αντικαταστάθηκε με την παράγραφο VII του άρθρου 
46 του ν. 1946/1991 και του άρθρου 12 του ν. 2640/1998 
και της παραγρ. 8 του άρθρου 6 του ν.3027/2002 (ΦΕΚ 
152 - Α). Ειδικότερα, στην ειδική αυτή κατηγορία υπά¬ 
γονται, σύμφωνα με τις ανωτέρω διατάξεις, οι τυφλοί, 
οι κωφάλαλοι, οι πάσχοντες από μεσογειακή, δρεπα¬ 
νοκυτταρική ή μικροδρεπανοκυταρική αναιμία, οι πά¬ 
σχοντες από συγγενή υδροκεφαλία με μόνιμη τεχνητή 
παροχέτευση του εγκεφαλονωτιαίου υγρού (εΐιυηΐ), συ- 
νοδευόμενη και από άλλες διαμαρτίες, όπως αραχνο¬ 
ειδής κύστη με φαινόμενα επιληπτικής κρίσης, καθώς 
επίσης οι πάσχοντες από μυϊκή δυστροφία ΩυοΙίθηηθ, 
από βαριά αγγειακή δυσπλασία του εγκεφαλικού στε¬ 
λέχους, από κακοήθεις νεοπλασίες (λευχαιμίες, λεμφώ¬ 
ματα, συμπαγείς όγκους), από το σύνδρομο του Βυηά 
ΘΝαπ, από τη νόσο του ΡαάΓγ, από βαριά ινοκυστική 
νόσο (παγκρέατος, πνευμόνων), από σκλήρυνση κατά 
πλάκας, από βαριά μυασθένεια θεραπευτικώς αντιμε- 
τωπιζόμενη με φαρμακευτική αγωγή, οι νεφροπαθείς 
που υποβάλλονται σε αιμοκάθαρση, οι πάσχοντες από 
συγγενική αιμορραγική διάθεση - αιμορροφιλίες και οι 
υποβαλλόμενοι σε θεραπεία με παράγοντες πήξεως, 
οι υποβληθέντες σε μεταμόσχευση μυελού των οστών 
ή μεταμόσχευση κερατοειδούς χιτώνος, καρδιάς, ήπα- 
τος, πνευμόνων, νεφρού, παγκρέατος, οι πάσχοντες από 

ινσουλινοεξαρτώμενο νεανικό διαβήτη τύπου 1, οι πά- 
σχοντες από σύνδρομο Εναηε, οι πολυμεταγγιζόμενοι 
πάσχοντες από μεσογειακή αναιμία, οι έχοντες κινητικά 
προβλήματα οφειλόμενα σε αναπηρία άνω του 67%, οι 
πάσχοντες από φαινυλκετονουρία, από συγγενή θρομ¬ 
βοφιλία και υποβάλλονται σε θεραπεία αντιπηκτικής 
αγωγής δια βίου, από αρρυθμογόνο δυσπλασία δεξιάς 
κοιλίας με εμφυτευμένο απινιδωτή, καθώς και από τη 
νόσο ΟΑυΟΗΕΗ. 

9. ΔΙΑΚΡΙΘΕΝΤΕΣ ΣΤΗ ΒΑΛΚΑΝΙΚΗ Ή ΔΙΕΘΝΗ ΟΛΥ¬ 
ΜΠΙΑΔΑ ΜΑΘΗΜΑΤΙΚΩΝ, ΠΛΗΡΟΦΟΡΙΚΗΣ, ΦΥΣΙΚΗΣ Ή 
ΧΗΜΕΙΑΣ 

Στην ειδική αυτή κατηγορία υπάγονται, σύμφωνα με τις 
διατάξεις της παραγρ. 11 του άρθρου 2 του ν.2621/1998 
(ΦΕΚ 136/Α'), όπως αντικαταστάθηκε με την παράγραφο 
6 του άρθρου 15 του ν. 2640/98 (ΦΕΚ 206/Α') και τα εδαφ. 
α και β της παραγρ.4 του άρθρου 8 του ν.3194/2003 
(ΦΕΚ 267/Α'), οι απόφοιτοι Γενικού Λυκείου οι οποίοι 
κατά τη διάρκεια της φοίτησής τους στο Γενικό Λύκειο 
έχουν διακριθεί στη Βαλκανική ή τη Διεθνή Ολυμπιάδα 
Μαθηματικών, Πληροφορικής, Φυσικής ή Χημείας και οι 
κάτοχοι πτυχίου Β'κύκλου σπουδών ΤΕΕ οι οποίοι κατά 
τη διάρκεια της φοίτησής τους έχουν διακριθεί στην 
Ολυμπιάδα της Πληροφορικής και τους έχει απονεμη- 
θεί πρώτο, δεύτερο ή τρίτο βραβείο (χρυσό, αργυρό ή 
χάλκινο μετάλλιο). 

Αρθρο 2 

Σχολές και Τμήματα πρόσβασης 
και Ποσοστά θέσεων εισακτέων κατά κατηγορία 

Οι σχολές και τα τμήματα πρόσβασης ανά ειδική κα¬ 
τηγορία του άρθρου 1 της παρούσας και τα αντίστοιχα 
ποσοστά θέσεων επί του αριθμού εισακτέων που ορίζε¬ 
ται κάθε χρόνο, σύμφωνα με τις διατάξεις του εδαφίου β 
της παραγράφου 2 του άρθρου 2 του ν. 2525/1997, όπως 
αντικαταστάθηκε με τις διατάξεις της παραγράφου 2 
του άρθρου 1 του ν.2909/2001 (ΦΕΚ 90/Α'), για κάθε μία 
από τις ειδικές κατηγορίες των παραγράφων 1-9 του 
άρθρου 1 της παρούσας, καθορίζονται ως ακολούθως: 

1. Οι υπαγόμενοι στις ειδικές κατηγορίες των παρα¬ 
γράφων 1-3 του άρθρου 1 της παρούσας έχουν δικαίωμα 
πρόσβασης στις σχολές και στα τμήματα των Πανεπι¬ 
στημίων, των Ανώτατων Εκκλησιαστικών Ακαδημιών, 
των Τ.Ε.Ι., της ΑΣΠΑΙΤΕ, των Ανώτερων Σχολών Του¬ 
ριστικής Εκπαίδευσης, των Ανώτατων Στρατιωτικών 
Εκπαιδευτικών Ιδρυμάτων, στις Στρατιωτικές Σχολές 
Υπαξιωματικών των Ενόπλων Δυνάμεων και στις Σχο¬ 
λές της Αστυνομικής Ακαδημίας. Τα ποσοστά θέσεων 
για κάθε μία από τις ειδικές αυτές κατηγορίες, με την 
επιφύλαξη του εδαφίου δ της παραγράφου αυτής, ορί¬ 
ζονται ως ακολούθως: 

α. 3% για τους υποψηφίους με την ειδική κατηγορία 
της παραγράφου 1 του άρθρου 1 της παρούσας 

β. 1% για τους υποψηφίους με την ειδική κατηγορία 
της παραγράφου 2 του άρθρου 1 της παρούσας. 

γ. (ί)α. 1,5% για τους υποψηφίους της παραγράφου 3 
του άρθρου 1 της παρούσας που είναι απόφοιτοι ξέ¬ 
νου σχολείου δευτεροβάθμιας εκπαίδευσης, το οποίο 
λειτουργεί στο εξωτερικό και ακολουθεί πρόγραμμα 
σπουδών χώρας μέλους της Ευρωπαϊκής'Ενωσης (πλην 
της Κύπρου). 

β. 1,5% για τους υποψηφίους της παραγράφου 3 του 
άρθρου 1 της παρούσας που είναι απόφοιτοι Κυπριακών 


Λυκείων που λειτουργούν στην Κύπρο και ακολουθούν 
το πρόγραμμα σπουδών της χώρας αυτής. 

(ϋ). 1% για τους υποψηφίους της παραγράφου 3 του 
άρθρου 1 της παρούσας που είναι απόφοιτοι ξένου σχο¬ 
λείου δευτεροβάθμιας εκπαίδευσης, το οποίο λειτουρ¬ 
γεί στο εξωτερικό και ακολουθεί πρόγραμμα σπουδών 
χώρας μη μέλους της Ευρωπαϊκής'Ενωσης. 

δ. Προκειμένου για τις Σχολές των Ανώτατων Στρα¬ 
τιωτικών Εκπαιδευτικών Ιδρυμάτων, των Σχολών Υπα- 
ξιωματικών των Ενόπλων Δυνάμεων και τις Σχολές της 
Αστυνομικής Ακαδημίας, ως προς τις θέσεις εισακτέων 
εφαρμόζονται οι διατάξεις των παραγράφων 1 και 2 του 
άρθρου 12 του ν. 2552/1997 (ΦΕΚ 266/Α') και οι θέσεις 
αυτές είναι κοινές για τους υποψηφίους όλων των ειδι¬ 
κών κατηγοριών της παρούσας παραγράφου. 

2. Οι υπαγόμενοι στις ειδικές κατηγορίες των πα¬ 
ραγράφων 4Α, 4Β και 5 του άρθρου 1 της παρούσας 
έχουν δικαίωμα πρόσβασης στις σχολές και στα τμήμα¬ 
τα των Πανεπιστημίων, των Ανώτατων Εκκλησιαστικών 
Ακαδημιών, των Τ.Ε.Ι., της ΑΣΠΑΙΤΕ και στις Ανώτερες 
Σχολές Τουριστικής Εκπαίδευσης σε ποσοστό θέσεων 
ως ακολούθως: 

α) Για τους υποψηφίους της παραγράφου 4Α του 
άρθρου 1 της παρούσας, που είναι απόφοιτοι σχολεί¬ 
ου δευτεροβάθμιας εκπαίδευσης, το οποίο ακολουθεί 
πρόγραμμα σπουδών χώρας μη μέλους της Ευρωπαϊκής 
Ένωσης: (Ε.Ε.): 

ί) 1% για τα τμήματα και τις σχολές Πανεπιστημίων, 
Ανώτατων Εκκλησιαστικών Ακαδημιών και ΤΕΙ του επι¬ 
στημονικού πεδίου Ανθρωπιστικών, Νομικών και Κοινω¬ 
νικών Επιστημών 

ϋ) 0,5% για τα τμήματα και τις σχολές Πανεπιστημίων 
και ΤΕΙ των λοιπών επιστημονικών πεδίων 
ίϋ) 20% για τα προγράμματα ιερατικών σπουδών των 
Ανώτατων Εκκλησιαστικών Ακαδημιών. 

β) Για τους υποψήφιους της παραγράφου 4Β του άρ¬ 
θρου 1 της παρούσας που είναι απόφοιτοι σχολείων 
δευτεροβάθμιας εκπ/σης το οποίο ακολουθεί πρόγραμ¬ 
μα σπουδών χώρας μέλους της Ευρωπαϊκής'Ενωσης 
(Ε.Ε.): 

ί) 8% για τα τμήματα και τις σχολές Πανεπιστημίων, 
Ανώτατων Εκκλησιαστικών Ακαδημιών και ΤΕΙ όλων των 
επιστημονικών πεδίων 

ϋ) 20% για τα προγράμματα ιερατικών σπουδών των 
Ανώτατων Εκκλησιαστικών Ακαδημιών. 

γ) Για τους υποψηφίους με την ειδική κατηγορία των 
Αλλοδαπών - Αλλογενών και Αποφοίτων λυκείων ή αντί¬ 
στοιχων σχολείων κρατών μελών της Ε.Ε. μη ελληνικής 
καταγωγής υποτρόφων του Ελληνικού κράτους της πα¬ 
ραγράφου 5 του άρθρου 1 της παρούσας: 

ί) ορίζεται ποσοστό θέσεων 3,5% για τα τμήματα των 
©εολογικών σχολών των Πανεπιστημίων και των προ¬ 
γραμμάτων σπουδών των Ανώτατων Εκκλησιαστικών 
Ακαδημιών και 1% για όλα τα υπόλοιπα τμήματα των 
Πανεπιστημίων, των ΤΕΙ, της ΑΣΠΑΙΤΕ και των Ανώτερων 
Σχολών Τουριστικής Εκπαίδευσης. 

ϋ) Πέρα από τον αριθμό θέσεων που αντιστοιχεί κάθε 
φορά στα ποσοστά του προηγούμενου εδαφίου, ορίζου¬ 
με, κατά τμήμα, επιπλέον αριθμό θέσεων υποτρόφων 
του Υπουργείου Μακεδονίας Θράκης ως ακολούθως: 

(1) Δύο (2) θέσεις για κάθε ένα από τα τμήματα Θεο¬ 
λογίας, Ποιμαντικής και Κοινωνικής Θεολογίας, Ιστορίας 
και Αρχαιολογίας, Οικονομικής Επιστήμης, Δημόσιό- 

γραφίας και Μέσων Μαζικής Ενημέρωσης και από μία 

(1) θέση για τα τμήματα Φιλολογίας, Φιλοσοφίας και 
Παιδαγωγικής και Νομικής του Πανεπιστημίου Θεσσα¬ 
λονίκης. 

(2) Τρεις (3) θέσεις για κάθε ένα από τα τμήματα 
Οικονομικών Επιστημών, Οργάνωσης και Διοίκησης Επι¬ 
χειρήσεων, Διεθνών και Ευρωπαϊκών Οικονομικών και 
Πολιτικών Επιστημών, Λογιστικής και Χρηματοοικονομι¬ 
κής και Εφαρμοσμένης Πληροφορικής του Πανεπιστη¬ 
μίου Μακεδονίας. 

(3) Μέχρι τρεις (3) θέσεις για κάθε ένα από τα τμήματα 
Νομικής, Ιστορίας και Εθνολογίας, Ελληνικής Φιλολογί¬ 
ας, Παιδαγωγικό Δημοτικής Εκπαίδευσης, Παιδαγωγικό 
Νηπιαγωγών και Κοινωνικής Διοίκησης του Δημοκρίτει- 
ου Πανεπιστημίου Θράκης. 

3. Οι υπαγόμενοι στην ειδική κατηγορία της παρα¬ 
γράφου 6 του άρθρου 1 της παρούσας έχουν δικαίωμα 
πρόσβασης σε όλες τις σχολές και στα τμήματα των 
Πανεπιστημίων, των Ανώτατων Εκκλησιαστικών Ακαδη- 
μιών, των Τ.Ε.Ι. και στις Ανώτερες Σχολές Τουριστικής 
Εκπαίδευσης σε ποσοστό θέσεων 1%. 

4. Οι υπαγόμενοι στην ειδική κατηγορία της παρα¬ 
γράφου 7 του άρθρου 1 της παρούσας έχουν δικαίωμα 
πρόσβασης: 

α) στις σχολές και στα τμήματα των Πανεπιστημίων, 
των Τ.Ε.Ι., της ΑΣΠΑΙΤΕ, εκτός των τμημάτων Θεολογίας, 
Κοινωνικής Θεολογίας και Ποιμαντικής και Κοινωνικής 
Θεολογίας των Πανεπιστημίων Αθήνας και Θεσσαλονί¬ 
κης και των προγραμμάτων σπουδών των Ανώτατων Εκ¬ 
κλησιαστικών Ακαδημιών, σε ποσοστό θέσεων 0,5%. 

β) στις σχολές και τα τμήματα των ΤΕΙ, της ΑΣΠΑΙΤΕ 
σε ποσοστό θέσεων 0,5% οι απόφοιτοι Β' κύκλου σπου¬ 
δών ημερήσιου ΤΕΕ. 

5. Οι υπαγόμενοι στην ειδική κατηγορία της παρα¬ 
γράφου 8 του άρθρου 1 της παρούσας έχουν δικαίωμα 
πρόσβασης: 

α) στις σχολές και στα τμήματα των Πανεπιστημίων, 
των Ανώτατων Εκκλησιαστικών Ακαδημιών, των Τ.Ε.Ι. και 
της ΑΣΠΑΙΤΕ απόφοιτοι Λυκείου ή αντίστοιχου σχολείου 
Β/θμιας Εκπ/σης σε ποσοστό θέσεων 3% . 

β) στις σχολές και στα τμήματα των ΤΕΙ και της ΑΣΠΑΙ- 
ΤΕ απόφοιτοι Β' κύκλου σπουδών ΤΕΕ από αυτές που 
περιλαμβάνονται στην ομάδα που αντιστοιχεί στον το¬ 
μέα αποφοίτησής τους και σε ποσοστό θέσεων 3% επί 
των αντίστοιχων ποσοστών που έχουν καθοριστεί για 
εισαγωγή των αποφοίτων Β' κύκλου σπουδών ΤΕΕ (ημε¬ 
ρήσιων και εσπερινών) στην τριτοβάθμια εκπαίδευση. 

Επισημαίνεται ότι οι υπαγόμενοι στην εν λόγω ειδική 
κατηγορία δεν μπορούν να υποβάλλουν αίτηση στις 
σχολές ή τα τμήματα εκείνα στα οποία, λόγω της φύ¬ 
σης της επιστήμης, είναι δυσχερής για τους έχοντες τη 
συγκεκριμένη πάθηση η παρακολούθηση, σύμφωνα με 
αιτιολογημένη απόφαση της σχολής ή του τμήματος, 
που εγκρίνεται από τη Σύγκλητο ή τη Συνέλευση και 
ανακοινώνεται πριν από την έναρξη του ακαδημαϊκού 
έτους κατά το οποίο γίνεται η εγγραφή. Αν οι αιτήσεις 
σε κάποιο τμήμα ή σχολή είναι περισσότερες από τον 
αριθμό θέσεων που αντιστοιχούν στο ποσοστό τους η 
επιλογή των εγγραφόμενων γίνεται με βάση το βαθμό 
του απολυτηρίου και μέχρι τη συμπλήρωση των θέσεων 
που αντιστοιχούν στο ανωτέρω ποσοστό. 

6. Οι υπαγόμενοι στην ειδική κατηγορία της παραγρ. 
9 του άρθρου 1 της παρούσας οι οποίοι κατά τη διάρ¬ 


κεια της φοίτησής τους στο λύκειο έχουν διακριθεί στη 
Βαλκανική ή τη Διεθνή Ολυμπιάδα Μαθηματικών, Πλη¬ 
ροφορικής, Φυσικής ή Χημείας και τους έχει απονεμηθεί 
πρώτο, δεύτερο ή τρίτο βραβείο (χρυσό, αργυρό ή χάλ¬ 
κινο μετάλλιο), μπορούν να εγγραφούν καθ’ υπέρβαση 
του αριθμού εισακτέων σε οποιαδήποτε σχολή ή τμήμα 
Πανεπιστημίου του επιστημονικού πεδίου του άρθρου 
Ικαι 2 της Φ.53/28934/Β6/2006 (ΦΕΚ 391/Β') υπουργικής 
απόφασης, για το οποίο το ένα τουλάχιστον από τα 
μαθήματα αυξημένης βαρύτητας, που ορίζονται στο 
άρθρο 3 της ανωτέρω απόφασης, περιλαμβάνεται στα 
μαθήματα κατεύθυνσης στην οποία υπάγεται και το 
μάθημα στο οποίο διακρίθηκαν στην αντίστοιχη Βαλ¬ 
κανική ή Διεθνή Ολυμπιάδα οι υποψήφιοι. 

Οι κάτοχοι πτυχίων Β'κύκλου σπουδών ΤΕΕ, που έχουν 
διακριθεί στην Ολυμπιάδα της Πληροφορικής μπορούν 
να εγγραφούν σε τμήμα ΤΕΙ, απ’ αυτά που περιλαμβά¬ 
νονται στο άρθρο 1 του κεφαλαίου Α' της υπ’ αριθμ. 
Φ.153/8104/Β6/2004 (ΦΕΚ 167/Β') υπουργικής απόφασης 
όπως τροποποιήθηκε με την υπ’ αριθμ. Φ.153/20039/ 
Β6/2007, για την εισαγωγή στο οποίο οι απόφοιτοι Β' 
κύκλου σπουδών ΤΕΕ εξετάζονται στο μάθημα ειδικό¬ 
τητας με συναφές γνωστικό αντικείμενο με αυτό στο 
οποίο διακρίθηκαν. 

7. Κατ’ εξαίρεση των διατάξεων του άρθρου αυτού τα 
τμήματα εικαστικών τεχνών της Α.Σ.Κ.Τ., Εικαστικών και 
Εφαρμοσμένων τεχνών της Σχολής Καλών Τεχνών του 
Πανεπιστημίου Θεσσαλονίκης και Εικαστικών και Εφαρ¬ 
μοσμένων τεχνών του Πανεπιστημίου Δ. Μακεδονίας δεν 
υπάγονται στις διατάξεις της παρούσας απόφασης. 

8. Κατά τον προσδιορισμό των θέσεων των παραγρά¬ 
φων 1 έως 7 του άρθρου αυτού, αν προκύπτει δεκαδικό 
υπόλοιπο ίσο ή μεγαλύτερο από το μισό της ακέραι¬ 
ης μονάδας, γίνεται στρογγυλοποίηση στην αμέσως 
επόμενη ακέραιη μονάδα. Αν το δεκαδικό υπόλοιπο εί¬ 
ναι μικρότερο από το μισό της ακέραιης μονάδας, δεν 
λαμβάνεται υπόψη, εκτός αν μηδενίζεται η θέση, οπότε 
γίνεται στρογγυλοποίηση στην ακέραιη μονάδα έτσι 
ώστε σε κάθε περίπτωση να υπάρχει μία (1) τουλάχιστον 
θέση για κάθε σχολή ή τμήμα σχολής. 

Άρθρο 3 

Αίτηση, δικαιολογητικά, τόπος και 
χρόνος υποβολής τους 

Α. 1)'Οσοι πληρούν τις προϋποθέσεις μιας από τις ειδι¬ 
κές κατηγορίες των παραγράφων 1, 2 και 3 του άρθρου 
1 της παρούσας και επιθυμούν την πρόσβασή τους στα 
τμήματα και τις σχολές του άρθρου 2 της απόφασης 
αυτής υποβάλλουν αυτοπροσώπως ή με νόμιμα εξουσι¬ 
οδοτημένο εκπρόσωπό τους στην οικεία επιτροπή του 
άρθρου 9 της παρούσας σχετική αίτηση και το οικείο 
μηχανογραφικό δελτίο, συμπληρωμένο και συνοδευό- 
μενο από τα εξής δικαιολογητικά: 

α) Επικυρωμένο αντίγραφο τίτλου απόλυσης δευτε¬ 
ροβάθμιας εκπαίδευσης. 

β) Μια (1) φωτογραφία σε μικρό μέγεθος. 

γ) Βεβαίωση του οικείου σχολείου επικυρωμένη από 
την αρμόδια εκπαιδευτική αρχή από την οποία να 
προκύπτει η πλήρης φοίτηση του υποψηφίου στις δύο 
τελευταίες τάξεις δευτεροβάθμιας εκπαίδευσης στο 
εξωτερικό ή, προκειμένου για υποψηφίους που υπάγο¬ 
νται στην κατηγορία: 

ί) της παραγράφου 1 του άρθρου 1 της παρούσας, 
σε τέσσερις τάξεις δευτεροβάθμιας εκπαίδευσης στο 
εξωτερικό. 

ϋ) της παραγράφου 2 του άρθρου 1 της παρούσας, 
σε τρεις τάξεις δευτεροβάθμιας εκπαίδευσης στο εξω¬ 
τερικό. 

Η φοίτηση για την εφαρμογή της διάταξης αυτής 
θεωρείται πλήρης, όταν ο μαθητής παρακολούθησε τα 
οικεία μαθήματα από την έναρξη του διδακτικού έτους 
και καθ’ όλη τη διάρκειά του. 

δ) Οι υπαγόμενοι στην ειδική κατηγορία της παραγρά¬ 
φου 1 του άρθρου 1 της παρούσας υποβάλλουν, εκτός 
των ανωτέρω: 

ί) βεβαίωση της οικείας διπλωματικής αρχής της χώ¬ 
ρας μας ή άλλο επίσημο έγγραφο, από το οποίο να προ¬ 
κύπτει ότι ο ένας τουλάχιστον των γονέων τους είναι 
Ελληνικής καταγωγής και μόνιμος κάτοικος εξωτερικού 
επί πέντε τουλάχιστον έτη κατά την τελευταία δεκαε¬ 
τία πριν από την υποβολή της αίτησης του υποψηφίου. 
Μόνιμος κάτοικος εξωτερικού, για την εφαρμογή της 
διάταξης αυτής, θεωρείται αυτός που κατοικεί, διαμένει 
και ασκεί μόνιμα τις επαγγελματικές του δραστηριότη¬ 
τες σε χώρα της Αλλοδαπής και δεν είναι υπάλληλος 
του Ελληνικού κράτους, αποσπασμένος σε Ελληνική 
Δημόσια Υπηρεσία στο εξωτερικό ή σε Διεθνή Οργα¬ 
νισμό στον οποίο μετέχει και η Ελλάδα. Επιπρόσθετα, 
οι υποψήφιοι της παραγράφου αυτής υποβάλλουν και 
υπεύθυνη δήλωση ότι κανένας από τους γονείς τους 
δεν είναι δημόσιος υπάλληλος αποσπασμένος σε ελ¬ 
ληνική δημόσια υπηρεσία στο εξωτερικό ή σε Διεθνή 
Οργανισμό στον οποίο μετέχει και η Ελλάδα. 

ϋ) Βεβαίωση του ελληνικού Λυκείου ή του αντίστοιχου 
ξένου σχολείου από την οποία να προκύπτουν οι τάξεις 
που φοίτησε στο λύκειο αυτό, το αντίστοιχο σχολικό 
έτος φοίτησης για κάθε τάξη και ο τρόπος αρχικής εγ¬ 
γραφής του στο Λύκειο και το σχολείο προέλευσής του. 
Η βεβαίωση αυτή δεν απαιτείται για όσους αποφοιτούν 
από ελληνικό Λύκειο που λειτουργεί στο εξωτερικό. 

ε) Οι υπαγόμενοι στην ειδική κατηγορία της παραγρά¬ 
φου 2 του άρθρου 1 της παρούσας υποβάλλουν, εκτός 
των δικαιολογητικών των εδαφίων α-γ της παραγράφου 
αυτής, και βεβαίωση της οικείας διπλωματικής αρχής 
της χώρας μας από την οποία να προκύπτει το χρονικό 
διάστημα που ο ένας τουλάχιστον των γονέων του υπο¬ 
ψηφίου ήταν αποσπασμένος σε Ελληνική Δημόσια Υπη¬ 
ρεσία στο εξωτερικό ή σε Διεθνή Οργανισμό στον οποίο 
μετέχει και η Ελλάδα. Όσοι υπάγονται στις διατάξεις 
του εδαφίου ε της παραγράφου 14 του άρθρου 13 του 
ν. 3149/2003 αντί της ανωτέρω βεβαίωσης υποβάλλουν 
βεβαίωση της Γενικής Γραμματείας Αθλητισμού από την 
οποία να προκύπτει η συμμετοχή του μαθητή-αθλητή 
σε στάδιο προετοιμασίας με την προολυμπιακή ομάδα 
της Ελλάδας σε προπονητικά κέντρα εξωτερικού κατά 
τη διάρκεια φοίτησής του στις δύο τελευταίες τάξεις 
του Λυκείου. 

στ) Οι υπαγόμενοι στην ειδική κατηγορία της παρα¬ 
γράφου 3 του άρθρου 1 της παρούσας υποβάλλουν, 
εκτός των δικαιολογητικών των εδαφίων α-γ της πα¬ 
ρούσας παραγράφου, και: 

ί) Βεβαίωση της οικείας ελληνικής διπλωματικής αρχής 
ή άλλο επίσημο έγγραφο από το οποίο να προκύπτει 
ότι ο ένας τουλάχιστον των γονέων είναι ελληνικής 
καταγωγής. 


ϋ) Βεβαίωση της αρμόδιας εκπαιδευτικής ή διπλω¬ 
ματικής αρχής της οικείας χώρας, από την οποία να 
προκύπτει η χώρα το πρόγραμμα σπουδών της οποίας 
ακολουθεί το σχολείο αποφοίτησης και ότι ο τίτλος 
δευτεροβάθμιας εκπαίδευσης που κατέχει ο υποψήφιος 
του παρέχει τη δυνατότητα εισαγωγής σε Πανεπιστήμια 
της χώρας αυτής. 

ίϋ) Βεβαίωση της οικείας ελληνικής διπλωματικής αρ¬ 
χής ή άλλο επίσημο έγγραφο, από το οποίο να προ¬ 
κύπτει η αναγωγή της βαθμολογίας του απολυτηρίου 
στην εικοσάβαθμη κλίμακα. Η βεβαίωση αυτή μπορεί να 
εκδοθεί και από τις Δ/νσεις Δευτεροβάθμιας Εκπαίδευ¬ 
σης της Ελλάδος ή από τη Δ/νση ΠΟΔΕ του ΥΠΕΠΘ. 

ίν) Υπεύθυνη δήλωση του ν. 1599/1986 ότι δεν έχει απο¬ 
κτήσει απολυτήριο Ελληνικού λυκείου που λειτουργεί 
στο εσωτερικό ή στο εξωτερικό ή αντίστοιχου ξένου 
σχολείου που λειτουργεί στο εσωτερικό. 

2) Η σχετική αίτηση των υπαγομένων στις διατάξεις 
των παραγράφων 1,2 και 3 του άρθρου 1 της παρούσας 
και τα δικαιολογητικά υποβάλλονται στην οικεία επιτρο¬ 
πή του άρθρου 9 της παρούσας, που εδρεύει στην Αθήνα 
στο Υπουργείο Εθνικής Παιδείας και Θρησκευμάτων ή 
στο παράρτημά της που εδρεύει στη Δ/νση Δευτερο¬ 
βάθμιας Εκπ/σης Ανατολ. Θεσ/νίκης, από 1 μέχρι 10 Ιου¬ 
λίου κάθε χρόνο. Στο ίδιο χρονικό διάστημα (1-10 Ιουλίου 
κάθε χρόνο) οι υποψήφιοι που αποφοιτούν από Λύκειο 
της Κύπρου ή αντίστοιχο σχολείο που έχει την έδρα του 
στην Κυπριακή Δημοκρατία μπορούν να υποβάλλουν τα 
δικαιολογητικά στο παράρτημα της οικείας επιτροπής 
του άρθρου 9 της παρούσας, που εδρεύει στην Κύπρο 
σε σχολείο που θα ανακοινωθεί μετά από συνεννόηση 
τόσο με το Υπουργείο Παιδείας και Πολιτισμού της 
Κύπρου όσο και με την Πρεσβεία της Ελλάδας στην 
Κύπρο. Τα δικαιολογητικά των υποψηφίων στη συνέχεια, 
αφού ελεγχθούν για την πληρότητά τους από κλιμάκιο 
της αρμόδιας επιτροπής που θα βρίσκεται για το σκο¬ 
πό αυτό στην Κύπρο, αποστέλλονται άμεσα με ευθύνη 
του Υπουργείου Παιδείας και Πολιτισμού της Κύπρου 
στο ΥΠ.Ε.Π.Θ. για περαιτέρω έλεγχο και επεξεργασία. 
Ειδικά, οι υποψήφιοι που φοιτούν ή φοίτησαν στη Γ' 
τάξη σε Λύκειο ή αντίστοιχο σχολείο, που εδρεύει στη 
Δημοκρατία της Γερμανίας, μπορούν να υποβάλουν τα 
δικαιολογητικά τους στα γραφεία των συμβούλων δευ¬ 
τεροβάθμιας εκπ/σης της χώρας μας που λειτουργούν 
στη χώρα αυτή, από 10 μέχρι 30 Ιουνίου, τα οποία στη 
συνέχεια αποστέλλονται άμεσα με ευθύνη του Συμβού¬ 
λου Δευτεροβάθμιας Εκπ/σης στην οικεία επιτροπή για 
το σχετικό έλεγχο. 

Β. Οι υπαγόμενοι στις ειδικές κατηγορίες των παρα¬ 
γράφων 4Α και 4Β του άρθρου 1 της παρούσας υποβάλ¬ 
λουν αυτοπροσώπως ή με νόμιμα εξουσιοδοτημένο από 
αυτούς εκπρόσωπο στην επιτροπή του άρθρου 10 της 
παρούσας απόφασης, από 20 έως 30 Ιουλίου, σχετική 
αίτηση και το οικείο μηχανογραφικό δελτίο, συμπληρω¬ 
μένο και συνοδευόμενο από τα εξής δικαιολογητικά: 

α) Πρωτότυπο τίτλο απόλυσης επικυρωμένο από την 
αρμόδια εκπαιδευτική αρχή της χώρας του υποψηφίου. 

β) Βεβαίωση της αρμόδιας εκπαιδευτικής ή διπλω¬ 
ματικής αρχής της οικείας χώρας με τη γενική μέση 
βαθμολογία του τίτλου απόλυσης στην εικοσάβαθμη 
(0-20) κλίμακα, ή του γενικού βαθμού πρόσβασης για 
τους κατόχους απολυτηρίου Λυκείου της Ελλάδας και 
της Κυπριακής Δημοκρατίας. 

γ) Βεβαίωση της αρμόδιας εκπαιδευτικής ή διπλω¬ 
ματικής αρχής της οικείας χώρας, από την οποία να 
προκύπτει η χώρα το πρόγραμμα σπουδών της οποίας 
ακολουθεί το σχολείο αποφοίτησης και ότι ο τίτλος 
δευτεροβάθμιας εκπαίδευσης που κατέχει ο υποψήφιος 
του παρέχει τη δυνατότητα εισαγωγής σε Πανεπιστήμια 
της χώρας αυτής. 

δ) Πιστοποιητικό της αρμόδιας αρχής της οικείας χώ¬ 
ρας για την υπηκοότητα και την καταγωγή του υποψη¬ 
φίου και των δύο γονέων του 
ε) Μία (1) φωτογραφία σε μικρό μέγεθος, 
στ) Υπεύθυνη δήλωση ότι ο υποψήφιος δεν είναι κά¬ 
τοχος πτυχίου σχολής ή τμήματος της Τριτοβάθμιας 
Εκπαίδευσης της Ελλάδος, ούτε έχει εισαχθεί σε σχολή 
ή τμήμα της Τριτοβάθμιας Εκπαίδευσης της Ελλάδος 
προηγούμενο έτος. Στην περίπτωση που έχει εισαχθεί 
προηγούμενο έτος σε τμήμα ή σχολή της Τριτοβάθμι¬ 
ας Εκπαίδευσης, στην υπεύθυνη δήλωση δηλώνεται η 
σχολή ή το τμήμα και το έτος εισαγωγής του. 

ζ) Οι υποψήφιοι που υπάγονται στην ειδική κατηγορία 
4Β θα πρέπει να καταθέσουν βεβαίωση της αρμόδιας 
εκπ/κής ή διπλωματικής αρχής της οικείας χώρας στην 
οποία να φαίνεται ότι ο υποψήφιος έχει φοιτήσει με 
πλήρη φοίτηση την τελευταία τάξη του λυκείου ή του 
αντίστοιχου σχολείου στη χώρα αποφοίτησής του. 

Ο υποψήφιος που δεν είναι υπήκοος χώρας μέλους 
της Ευρωπαϊκής Ένωσης, κατά την κατάθεση των δικαι- 
ολογητικών του, πρέπει να έχει μαζί του το διαβατήριο 
(\/Ι3Α) ή την άδεια παραμονής, ώστε να αποδεικνύεται η 
νόμιμη παρουσία του στην Ελλάδα. Στην περίπτωση που 
τα δικαιολογητικά υποβάλλονται από εξουσιοδοτημένο 
πρόσωπο, υποβάλλεται, με την επιφύλαξη της επόμενης 
περιόδου, από το πρόσωπο αυτό υπεύθυνη δήλωση ότι 
ο υποψήφιος βρίσκεται στο εξωτερικό. Αν ο υποψήφιος 
που δεν είναι υπήκοος χώρας μέλους της Ευρωπαϊκής 
Ένωσης είναι στην Ελλάδα και τα δικαιολογητικά του 
υποβάλλονται με εξουσιοδότηση, τότε κατατίθεται και 
επικυρωμένο φωτοαντίγραφο του διαβατηρίου ή της 
άδειας παραμονής για τη νόμιμη παρουσία του στην 
Ελλάδα. 

Όσοι από τους υπαγόμενους στην ειδική αυτή κατη¬ 
γορία είναι υπήκοοι χώρας μη μέλους της Ευρωπαϊκής 
Ένωσης και έχουν εισαχθεί σε σχολή ή τμήμα μπορούν 
να υποβάλλουν νέα αίτηση - μηχανογραφικό δελτίο για 
αλλαγή σχολής μέχρι και το αμέσως επόμενο έτος από 
αυτό της πρώτης εισαγωγής τους σε σχολή ή τμήμα 
σχολής. 

Ειδικά, οι υποψήφιοι που φοιτούν ή φοίτησαν σε Λύκειο 
ή αντίστοιχο σχολείο που έχει την έδρα του στην Κυ¬ 
πριακή Δημοκρατία, συμπληρώνουν την αίτηση-μηχανο- 
γραφικό τους δελτίο με τα απαραίτητα κατά περίπτωση 
δικαιολογητικά από 1 μέχρι 10 Ιουλίου κάθε χρόνο και 
τα καταθέτουν σε επιτροπές που συγκροτούνται για το 
σκοπό αυτό με τη φροντίδα του Υπουργείου Παιδείας 
και Πολιτισμού της Κυπριακής Δημοκρατίας. 

Στο παραπάνω χρονικό διάστημα είναι δυνατό να με¬ 
ταβαίνουν στην Κύπρο υπάλληλοι της επιτροπής του 
άρθρου 10 της παρούσας ή της αρμόδιας υπηρεσίας 
του ΥΠ.Ε.Π.Θ. για δειγματοληπτικό έλεγχο στους φα¬ 
κέλους με τα δικαιολογητικά των υποψηφίων αλλά και 
για παροχή διευκρινήσεων και οδηγιών στις επιτροπές 
σε τυχόν αναφύοντα ζητήματα. 


Γ. Οι υπαγόμενοι σε μία από τις ειδικές κατηγορίες 
των παραγράφων 5 και 6 του άρθρου 1 της παρούσας 
απόφασης υποβάλλουν στις οικείες υπηρεσίες τα δικαι- 
ολογητικά που προβλέπονται από τις σχετικές προκη¬ 
ρύξεις των υποτροφιών και μέσα στις προθεσμίες που 
ορίζονται για το σκοπό αυτό. 

Δ. Οι υπαγόμενοι στην ειδική κατηγορία της παρα¬ 
γράφου 7 του άρθρου 1 της παρούσας υποβάλλουν στη 
Δ/νση Δευτεροβάθμιας Εκπ/σης στην οποία υπάγεται 
το σχολείο τους σχετική αίτηση, συνοδευόμενη από τα 
ακόλουθα δικαιολογητικά: 
α)Έντυπο μηχανογραφικό δελτίο συμπληρωμένο, 
β) Επικυρωμένο αντίγραφο τίτλου απόλυσης από Λύ¬ 
κειο της ημεδαπής ή μειονοτικό σχολείο της Θράκης ή 
πτυχίου Β'κύκλου ημερήσιου ΤΕΕ. 

γ) Αντίγραφο της βεβαίωσης της παραγράφου 13 του 
άρθρου 1 του ν. 2525/1997 όπως συμπληρώθηκε με την 
παράγραφο 1 του άρθρου 1 του ν. 2909/2001 (ΦΕΚ 90/ 
Α'), το οποίο επικυρώνεται από την επιτροπή με την 
επίδειξη του πρωτοτύπου. 

δ) Βεβαίωση Δήμου των Νομών Ξάνθης, Ροδόπης ή 
Έβρου στα δημοτολόγια του οποίου είναι εγγεγραμμέ¬ 
νος. Αν έχει μετεγγραφεί σε δήμο άλλου Νομού, τότε θα 
πρέπει από τη βεβαίωση του δήμου αυτού να προκύπτει 
ότι ενεγράφη σε αυτόν με μετεγγραφή από τα δημοτο¬ 
λόγια δήμου των ανωτέρω Νομών και ότι προέρχεται 
από τη Μουσουλμανική μειονότητα της Θράκης. 

Η σχετική αίτηση και τα δικαιολογητικά υποβάλλονται 
στην επιτροπή του άρθρου 10 της υπ’ αριθμ. Φ.253/28934/ 
Β6/2006 (ΦΕΚ 391/Β') απόφασης του Υπουργού Εθνικής 
Παιδείας και Θρησκευμάτων και στην ίδια προθεσμία 
που υποβάλλουν την αντίστοιχη αίτηση και το μηχανο¬ 
γραφικό τους δελτίο οι απόφοιτοι Λυκείου εσωτερικού, 
η οποία στη συνέχεια τα αποστέλλει στην επιτροπή του 
άρθρου 14 της παρούσας. 

Η σχετική αίτηση και τα δικαιολογητικά για τους 
πτυχιούχους Β'κύκλου ημερήσιου ΤΕΕ υποβάλλονται 
στην επιτροπή του άρθρου 8 της υπ’ αριθμ. Φ.153/8104/ 
Β6/2004 (ΦΕΚ 167/Β') απόφασης του ΥΠΕΠΘ και στην 
ίδια προθεσμία που υποβάλλουν την αντίστοιχη αίτη¬ 
ση και το μηχανογραφικό τους δελτίο οι παραπάνω 
πτυχιούχοι, η οποία στη συνέχεια τα αποστέλλει στην 
επιτροπή του άρθρου 14 της παρούσας. 

Ε. Οι υπαγόμενοι στην ειδική κατηγορία της παραγρά¬ 
φου 8 του άρθρου 1 της παρούσας υποβάλλουν αυτοπρο¬ 
σώπως ή με νόμιμα εξουσιοδοτημένο εκπρόσωπό τους 
στη Γραμματεία της σχολής ή τμήματος που επιθυμούν 
την εισαγωγή τους μέσα στην προθεσμία εγγραφής των 
νεοεισαγόμενων φοιτητών κάθε χρόνο, σύμφωνα με τις 
διατάξεις του άρθρου 2 του ν. 2525/97 (ΦΕΚ 188/Α'), όπως 
αντικαταστάθηκε με την παράγραφο 2 του άρθρου 1 του 
ν.2909/2001, τα εξής δικαιολογητικά: 
α) Αίτηση. 

β) Τίτλο απόλυσης Λυκείου ή Β' κύκλου σπουδών ΤΕΕ 
ή επικυρωμένο αντίγραφό του. 
γ)Έξι (6) φωτογραφίες σε μικρό μέγεθος, 
δ) Πιστοποιητικό της αρμόδιας πρωτοβάθμιας υγειο¬ 
νομικής επιτροπής του οικείου νομού που πιστοποιεί την 
πάθησή τους και η οποία εκδίδεται μετά από δωρεάν 
βεβαίωση γιατρού μέλους ΔΕΠ οποιουδήποτε Πανεπι¬ 
στημίου αντίστοιχης ειδικότητας. 

ΣΤ. Οι υπαγόμενοι στην ειδική κατηγορία της παρα¬ 
γράφου 9 του άρθρου 1 της παρούσας υποβάλλουν 

αυτοπροσώπως ή με νόμιμα εξουσιοδοτημένο εκπρό¬ 
σωπό τους αίτηση εγγραφής στη Γραμματεία σχολής 
ή τμήματος, από αυτά που αναφέρονται στην παρά¬ 
γραφο 6 του άρθρου 2 της παρούσας, κατά περίπτω¬ 
ση, στο οποίο επιθυμούν την εισαγωγή τους. Η αίτηση 
υποβάλλεται μέσα στην προθεσμία εγγραφής των νε- 
οεισαγόμενων φοιτητών κάθε χρόνο, σύμφωνα με τις 
διατάξεις του ν. 2525/1997 (ΦΕΚ 188/Α'), όπως ισχύουν 
κάθε φορά, συνοδευόμενη από τα εξής δικαιολογητικά 
κατά περίπτωση: 

1) Οι κάτοχοι απολυτηρίου Γ ενικού Λυκείου 
α) Αίτηση 

β) Τίτλο απόλυσης Γενικού Λυκείου ή επικυρωμένο 
αντίγραφό του 

γ) Έξι (6) φωτογραφίες σε μικρό μέγεθος 
δ) Βεβαίωση της Μαθηματικής, Πληροφορικής, Φυσι¬ 
κής ή Χημικής Εταιρίας κατά περίπτωση από την οποία 
να προκύπτει η βράβευσή τους και το βραβείο που τους 
απονεμήθηκε. 

ε) Βεβαίωση της οικείας υπηρεσίας του Υπουργείου 
Εθνικής Παιδείας και Θρησκευμάτων, από την οποία να 
προκύπτει ότι το μάθημα στο οποίο διακρίθηκαν και τα 
μαθήματα αυξημένης βαρύτητας που λαμβάνονται υπό¬ 
ψη για την εισαγωγή στο συγκεκριμένο τμήμα ανήκουν 
στα μαθήματα κατεύθυνσης που παρακολούθησαν στο 
Γ ενικό Λύκειο οι υποψήφιοι. 

2) Οι κάτοχοι πτυχίου Β' κύκλου ΤΕΕ 
α) Αίτηση 

β) Τίτλο απόλυσης Β' κύκλου σπουδών ΤΕΕ ή επικυ¬ 
ρωμένο αντίγραφό του 
γ)Έξι (6) φωτογραφίες σε μικρό μέγεθος 
δ) Βεβαίωση της Πληροφορικής Εταιρίας από την 
οποία να προκύπτει η βράβευσή τους και το βραβείο 
που τους απονεμήθηκε. 

ε) Βεβαίωση της οικείας υπηρεσίας του Υπουργείου 
Εθνικής Παιδείας και Θρησκευμάτων, από την οποία να 
προκύπτει ότι το μάθημα στο οποίο διακρίθηκαν είναι 
συναφές με το μάθημα ειδικότητας στο οποίο εξετά¬ 
ζονται οι πτυχιούχοι Β' κύκλου σπουδών ΤΕΕ για την 
εισαγωγή τους στο συγκεκριμένο τμήμα ΤΕΙ. 

Ζ. 1) Σε περίπτωση που, βάσει των διατάξεων του 
παρόντος άρθρου, απαιτείται βεβαίωση αναγωγής της 
μέσης γενικής βαθμολογίας του τίτλου απόλυσης στην 
εικοσάβαθμη (20) κλίμακα και δεν προσκομίζεται η βε¬ 
βαίωση αυτή ή είναι αδύνατη η αναγωγή με βάση τα 
υπάρχοντα στοιχεία, ως γενικός βαθμός του τίτλου από¬ 
λυσης λαμβάνεται το δέκα (10) στην εικοσάβαθμη (1-20) 
κλίμακα με απόφαση της αρμόδιας, κατά περίπτωση, 
επιτροπής των άρθρων 9 και 10 της παρούσας. Η βε¬ 
βαίωση αναγωγής της βαθμολογίας στην εικοσάβαθμη 
κλίμακα δεν απαιτείται στις περιπτώσεις που ο βαθμός 
του τίτλου έχει εκφρασθεί στην κλίμακα αυτή από το 
σχολείο αποφοίτησης. 

2) Οι αιτήσεις των υποψηφίων του άρθρου αυτού που 
υποβάλλονται μετά τη λήξη της προβλεπόμενης, κατά 
περίπτωση, προθεσμίας ή που δεν συνοδεύονται από 
τα σχετικά δικαιολογητικά του άρθρου αυτού, απορρί¬ 
πτονται, εκτός από τις περιπτώσεις που τυχόν ζητηθεί 
πρόσθετο δικαιολογητικά από την αρμόδια επιτροπή 
ή υπηρεσία, οπότε και χορηγείται, κατά την κρίση της, 
προθεσμία προσκόμισής τους. 

3) Τα δικαιολογητικά των υποψηφίων του άρθρου αυ¬ 
τού που απορρίπτονται ή δεν επιλέγονται, μπορούν μετά 


την έκδοση των αποτελεσμάτων επιλογής να επιστρα- 
φούν στον υποψήφιο ή σε εξουσιοδοτημένο από αυτόν 
πρόσωπο ύστερα από αίτησή του. Στην περίπτωση που 
δεν ζητηθούν από τον υποψήφιο, καταστρέφονται τον 
Αύγουστο του επόμενου έτους. 

4) Η δήλωση προτίμησης των υποψηφίων του άρθρου 
αυτού στο μηχανογραφικό δελτίο αντιπροσωπεύει την 
αυθεντική έκφραση της θέλησής τους, η οποία είναι 
οριστική και σε καμία περίπτωση δεν επιτρέπεται να συ¬ 
μπληρωθεί ή να τροποποιηθεί μετά την υποβολή της. 

5) Όλα τα δικαιολογητικά του άρθρου αυτού που εκ- 
δίδονται από αρχές άλλου κράτους πρέπει να είναι 
θεωρημένα για τη γνησιότητα της υπογραφής τους 
από ελληνική διπλωματική αρχή στο εξωτερικό ή από 
τη διπλωματική αρχή της οικείας χώρας στην Ελλάδα, 
επικυρωμένα από το Υπουργείο Εξωτερικών της Ελ¬ 
λάδος και μεταφρασμένα από ελληνική διπλωματική 
αρχή στο εξωτερικό ή την αντίστοιχη υπηρεσία του 
Υπουργείου Εξωτερικών της Ελλάδος. 

6) Κάθε υποψήφιος των κατηγοριών των παραγράφων 
1, 2, 3 και 7 του άρθρου 1 της παρούσας δηλώνει στο 
μηχανογραφικό του δελτίο όσες σχολές και τμήματα 
επιθυμεί να εισαχθεί και με όποια σειρά επιθυμεί από 
αυτές που περιλαμβάνονται σε δυο (2) το πολύ επιστη¬ 
μονικά πεδία της υπ’ αριθμ. Φ.253/28934/Β6/2006 (ΦΕΚ 
391/Β') απόφασης του Υπουργού Εθνικής Παιδείας και 
Θρησκευμάτων. 

7) Οι υποψήφιοι με την ειδική κατηγορία της παραγρ. 
4Α του άρθρου 1 της παρούσας μπορούν να δηλώσουν 
μέχρι είκοσι (20) προτιμήσεις από σχολές ή τμήματα που 
περιλαμβάνονται σε ένα (1) μόνο επιστημονικό πεδίο, 
εφόσον είναι απόφοιτοι λυκείων ή αντιστοίχων σχολεί¬ 
ων χώρας μη μέλους της Ευρωπαϊκής Ένωσης. 

8) Οι υποψήφιοι με την ειδική κατηγορία της παραγρ.4Β 
του άρθρου 1 της παρούσας μπορούν να δηλώσουν μέ¬ 
χρι σαράντα (40) προτιμήσεις από σχολές ή τμήματα 
που περιλαμβάνονται σε δύο (2) το πολύ επιστημονικά 
πεδία, εφόσον είναι απόφοιτοι λυκείων ή αντιστοίχων 
σχολείων χώρας μέλους της Ευρωπαϊκής Ένωσης. 

9) Οι επιτροπές συγκέντρωσης και ελέγχου δικαιολο- 
γητικών των άρθρων 9 και 10 της παρούσας μπορούν 
να ζητούν από τους υποψηφίους την προσκόμιση σε 
τακτή προθεσμία και επί πλέον κατά την κρίση τους 
δικαιολογητικών από τα αναφερόμενα στις παραγρά¬ 
φους Α' και Β' του άρθρου αυτού, για την απόδειξη 
της συνδρομής των προϋποθέσεων ένταξής τους στην 
ειδική κατηγορία. 

Άρθρο 4 

Τρόπος εισαγωγής και διαδικασία επιλογής 
πίνακες εισαγομένων 

Η εισαγωγή των υποψηφίων με τις ειδικές κατηγορίες 
του άρθρου 1 της παρούσας, στο Α' εξάμηνο σπουδών 
των σχολών ή τμημάτων της τριτοβάθμιας εκπαίδευσης, 
γίνεται σύμφωνα με τις διατάξεις του παρόντος άρθρου. 
Ειδικότερα, η εισαγωγή των υποψηφίων αυτών γίνεται: 

1. Με ειδικές εισαγωγικές εξετάσεις στα μαθήματα 
των παραγράφων 6 και 7 του άρθρου αυτού, κατά πε¬ 
ρίπτωση, για όσους υπάγονται στις ειδικές κατηγορίες 
των παραγράφων 1-3 του άρθρου 1 της παρούσας και 
με κριτήριο επιλογής το σύνολο των μορίων που προ¬ 
κύπτουν σύμφωνα με τις διατάξεις των παραγράφων 8 
και 9 του παρόντος άρθρου. 

2. Χωρίς εισαγωγικές εξετάσεις και με κριτήριο επι¬ 
λογής το γενικό βαθμό πρόσβασης για τους κατόχους 
απολυτηρίου Λυκείου ή αντίστοιχου σχολείου της Ελ¬ 
λάδας και της Κυπριακής Δημοκρατίας ή το βαθμό 
απολυτηρίου για τους υποψηφίους άλλων χωρών, στην 
περίπτωση που ο αριθμός των υποψηφίων είναι μεγαλύ¬ 
τερος από τον αριθμό των θέσεων για όσους υπάγονται 
στις ειδικές κατηγορίες των παραγράφων 4Α, 4Β και 9 
του άρθρου 1 της παρούσας. Ειδικά για τους αποφοί¬ 
τους Β' κύκλου σπουδών ΤΕΕ κριτήριο επιλογής είναι ο 
βαθμός που προκύπτει στην εικοσάβαθμη κλίμακα από 
το σύνολο των μορίων των πανελλαδικά εξεταζόμενων 
μαθημάτων. Η επιλογή γίνεται κατά φθίνουσα σειρά του 
γενικού βαθμού πρόσβασης ή του βαθμού απολυτηρίου 
και μέχρι τη συμπλήρωση των θέσεων που αντιστοιχούν 
στην κάθε κατηγορία. 

Οι υποψήφιοι των ειδικών κατηγοριών των παραγρ. 4Α 
και 4Β του άρθρου 1 της παρούσας, προκειμένου να συμ- 
μετάσχουν στη διαδικασία επιλογής για τα προγράμμα¬ 
τα σπουδών των Ανώτατων Εκκλησιαστικών Ακαδημιών, 
θα πρέπει να κριθούν με επιτυχία στις προκαταρκτικές 
εξετάσεις της αρμόδιας επιτροπής που θα λειτουργήσει 
για το σκοπό αυτό στο ΥΠ.Ε.Π.Θ. Επιπλέον, αν κάποιος 
υποψήφιος ενδιαφέρεται να επιλεγεί στα προγράμματα 
ιερατικών σπουδών των εν λόγω Ακαδημιών, θα πρέπει 
να προσκομίσει απαραιτήτως συστατική επιστολή του 
επισκόπου του τόπου κατοικίας του. 

3. Χωρίς εισαγωγικές εξετάσεις και με κριτήριο επι¬ 
λογής το βαθμό απολυτηρίου στην περίπτωση που ο 
αριθμός των υποψηφίων είναι μεγαλύτερος από τον 
αριθμό θέσεων για όσους υπάγονται στην ειδική κατη¬ 
γορία της παραγράφου 8 του άρθρου 1 της παρούσας. 
Η επιλογή γίνεται κατά φθίνουσα σειρά του βαθμού του 
απολυτηρίου και μέχρι τη συμπλήρωση των θέσεων που 
αντιστοιχούν στο οικείο ποσοστό θέσεων του άρθρου 
2 της απόφασης αυτής. Κατ’ εξαίρεση των διατάξεων 
της παρούσας παραγράφου και προκειμένου για σχολές 
ή τμήματα για τα οποία απαιτείται εξέταση σε ένα ή 
περισσότερα ειδικά μαθήματα, μπορεί με απόφαση του 
οικείου τμήματος οι υποψήφιοι της ειδικής αυτής κατη¬ 
γορίας να υποβάλλονται σε εξετάσεις στα οικεία ειδικά 
μαθήματα, προκειμένου να διαπιστωθεί αν διαθέτουν 
το ελάχιστο επίπεδο γνώσεων που είναι απαραίτητο 
για την παρακολούθηση του προγράμματος σπουδών 
των τμημάτων αυτών. 

4. Χωρίς εισαγωγικές εξετάσεις και στη σχολή ή στο 
τμήμα για το οποίο χορηγήθηκε η υποτροφία μέχρι 
να καλυφθούν οι θέσεις που αντιστοιχούν σε κάθε 
κατηγορία για όσους υπάγονται στις διατάξεις των 
παραγράφων 5 και 6 του άρθρου 1 της παρούσας. Η 
εισαγωγή των υποψηφίων αυτών γίνεται με απόφαση 
του Υπουργού Εθνικής Παιδείας και Θρησκευμάτων, 
που κοινοποιείται στις οικείες σχολές ή τμήματα με 
βάση τις ονομαστικές καταστάσεις υποτρόφων των 
αρμοδίων κρατικών φορέων που αποστέλλονται στην 
αρμόδια υπηρεσία του Υπουργείου Εθνικής Παιδείας και 
Θρησκευμάτων το αργότερο μέχρι 31 Αυγούστου του 
έτους επιλογής και σύμφωνα με τα ποσοστά θέσεων 
που καθορίζονται με την παρούσα. 

5. Με βάση το σύνολο των μορίων που προκύπτουν 
σύμφωνα με τις διατάξεις των υπ’ αριθμ. Φ.253/28934/ 
Β6/2006 (ΦΕΚ 391/Β') και Φ.153/8104/Β6/2004(ΦΕΚ 167/Β') 
αποφάσεων του Υπουργού Εθνικής Παιδείας και Θρη¬ 


σκευμάτων για όσους υπάγονται στην ειδική κατηγο¬ 
ρία της παραγράφου 7 του άρθρου 1 της παρούσας. Η 
επιλογή των υποψηφίων αυτών γίνεται κατά φθίνουσα 
σειρά μορίων και μέχρι τη συμπλήρωση των θέσεων 
εισακτέων. 

6. α) Οι υποψήφιοι των ειδικών κατηγοριών των πα¬ 
ραγράφων 1 και 2 του άρθρου 1 της παρούσας εξετά¬ 
ζονται στα μαθήματα μιας από τις εξής δυο ομάδες 
μαθημάτων: 

ί) Ομάδα μαθημάτων θεωρητικής κατεύθυνσης 

(1) Αρχαία Ελληνικά 

(2) Νεοελληνική Λογοτεχνία 

(3) Λατινικά 

(4) Ιστορία 

(5) Νεοελληνική Γλώσσα 

Τα τέσσερα πρώτα μαθήματα είναι τα μαθήματα θε¬ 
ωρητικής κατεύθυνσης της Γ' τάξης Γενικού Λυκείου 
της ημεδαπής και το τελευταίο είναι μάθημα γενικής 
παιδείας της ίδιας τάξης. 

μ) Ομάδα μαθημάτων θετικής κατεύθυνσης 

(1) Μαθηματικά 

(2) Φυσική 

(3) Χημεία 

(4) Βιολογία 

(5) Νεοελληνική Γλώσσα. 

Τα τέσσερα (4) πρώτα μαθήματα είναι τα μαθήματα 
θετικής κατεύθυνσης της Γ' τάξης Λυκείου και το τελευ¬ 
ταίο είναι μάθημα γενικής παιδείας της ίδιας τάξης. 

β) Οι υποψήφιοι της ειδικής κατηγορίας της παραγρά¬ 
φου 3 του άρθρου 1 της παρούσας εξετάζονται: 

ί) μόνο στο μάθημα γενικής παιδείας της Γ' τάξης 
Γενικού Λυκείου «Νεοελληνική Γλώσσα», για να εισα- 
χθούν στις σχολές και στα τμήματα των Πανεπιστημίων, 
των Ανώτατων Εκκλησιαστικών Ακαδημιών, των ΤΕΙ, 
της ΑΣΠΑΙΤΕ και στις Ανώτερες Σχολές Τουριστικής 
Εκπαίδευσης. 

μ) σε όλα τα μαθήματα μιας από τις δυο ομάδες του 
εδαφίου α της παρούσας παραγράφου, προκειμένου να 
εισαχθούν στις σχολές των Ανώτατων Στρατιωτικών 
Εκπαιδευτικών Ιδρυμάτων, στις σχολές Υπαξιωματικών 
των Ενόπλων Δυνάμεων και στις σχολές της Αστυνο¬ 
μικής Ακαδημίας. 

γ) Οι εξετάσεις των μαθημάτων της παρούσας παρα¬ 
γράφου διενεργούνται το Σεπτέμβριο και στην εξετα¬ 
στέα ύλη που εξετάζονται οι μαθητές της Γ' τάξης Γ ενι¬ 
κού Λυκείου της ημεδαπής στα αντίστοιχα μαθήματα. 

7. Οι υποψήφιοι των κατηγοριών των παραγράφων 
1, 2 και 3 του άρθρου 1 της παρούσας που δηλώνουν 
προτίμηση: 

α) για τμήματα ή σχολές για τις οποίες απαιτείται εξέ¬ 
ταση σε ένα ή περισσότερα ειδικά μαθήματα, σύμφωνα 
με τις ισχύουσες κάθε φορά διατάξεις, για την πρό¬ 
σβαση αποφοίτων Γενικού Λυκείου στην τριτοβάθμια 
εκπαίδευση εξετάζονται και στα προβλεπόμενα ειδικά 
μαθήματα πέρα από τα μαθήματα της παραγράφου 6 
του παρόντος άρθρου, κατά περίπτωση. 

β) για τα Τμήματα Επιστήμης Φυσικής Αγωγής και 
Αθλητισμού (Τ.Ε.Φ.Α.Α.), εκτός από την εξέτασή τους στα 
προβλεπόμενα στην παράγραφο 6 του άρθρου αυτού 
μαθήματα, κατά περίπτωση, υπόκεινται σε υγειονομι¬ 
κή εξέταση και πρακτική δοκιμασία σε μία (1) από τις 
επιτροπές του άρθρου 15 της παρούσας απόφασης. 
Για τα νοσήματα και τις σωματικές βλάβες που απο- 

κλείουν τον υποψήφιο από το δικαίωμα επιλογής στα 
Τ.Ε.Φ.Α.Α., καθώς και τα εξεταζόμενα αγωνίσματα με 
τη βαθμολογική κλίμακα των αντίστοιχων επιδόσεων, 
ισχύουν κάθε φορά οι αντίστοιχες διατάξεις για τους 
υποψηφίους των Τ.Ε.Φ.Α.Α. αποφοίτων Γενικών Λυκείων 
της ημεδαπής. 

γ) για τις Στρατιωτικές σχολές και τις σχολές της 
Αστυνομικής Ακαδημίας, εκτός από τις εξετάσεις στα 
μαθήματα του εδαφίου α της παραγράφου 6 του άρθρου 
αυτού, υποβάλλονται και σε προκαταρκτικές εξετάσεις 
(αθλητικές, υγειονομικές και ψυχοτεχνικές δοκιμασί¬ 
ες), που γίνονται με μέριμνα των Υπουργείων Εθνικής 
Αμύνης και Δημοσίας Τάξης, αντίστοιχα, και σύμφωνα 
με τα εκάστοτε καθοριζόμενα από τους οργανισμούς 
των οικείων σχολών. Στις εξετάσεις αυτές ο υποψήφιος 
πρέπει να κριθεί ικανός κατά το έτος υποβολής της 
υποψηφιότητας , για να είναι υποψήφιος για επιλογή 
στις σχολές αυτές. 

δ) Οι εξετάσεις των μαθημάτων, η υγειονομική εξέ¬ 
ταση, οι πρακτικές δοκιμασίες και οι προκαταρκτικές 
εξετάσεις της παρούσας παραγράφου διενεργούνται 
κατά το Σεπτέμβριο, σύμφωνα με το πρόγραμμα που 
καθορίζεται με απόφαση του Υπουργού Εθνικής Παιδεί¬ 
ας και Θρησκευμάτων ή τις οικείες, κατά περίπτωση, 
προκηρύξεις. 

ε) Για τα προγράμματα σπουδών των Ανώτατων Εκ¬ 
κλησιαστικών Ακαδημιών εκτός από τις εξετάσεις στα 
μαθήματα του εδαφίου α' της παραγρ. 6 του άρθρου 
αυτού θα πρέπει να κριθούν με επιτυχία στην προ¬ 
καταρκτική εξέταση της αρμόδιας επιτροπής που θα 
συστήνεται και θα λειτουργεί στο ΥΠ.Ε.Π.Θ. Επιπλέον, 
αν κάποιος υποψήφιος ενδιαφέρεται να επιλεγεί στα 
προγράμματα ιερατικών σπουδών των εν λόγω Ακαδη¬ 
μιών, θα πρέπει να προσκομίσει απαραιτήτως συστατική 
επιστολή του επισκόπου του τόπου κατοικίας του. 

8. α) Η επιλογή των υποψηφίων που υπάγονται στις 
ειδικές κατηγορίες των παραγράφων 1 και 2 του άρ¬ 
θρου 1 της παρούσας στις σχολές και στα τμήματα των 
Πανεπιστημίων, των Ανώτατων Εκκλησιαστικών Ακα¬ 
δημιών, των ΤΕΙ, της ΑΣΠΑΙΤΕ, στις Ανώτερες Σχολές 
Τουριστικής Εκπαίδευσης, στις σχολές των Ανώτατων 
Στρατιωτικών Εκπαιδευτικών Ιδρυμάτων, στις σχολές 
Υπαξιωματικών των Ενόπλων Δυνάμεων και στις σχο¬ 
λές της Αστυνομικής Ακαδημίας, γίνεται μέχρι τη συ¬ 
μπλήρωση των θέσεων εισακτέων της κάθε κατηγορίας, 
κατά φθίνουσα σειρά μορίων, τα οποία προκύπτουν ως 
ακολούθως: 

ί) Προκειμένου για τις σχολές του επιστημονικού πε¬ 
δίου Ανθρωπιστικών, Νομικών και Κοινωνικών Επιστημών 
του άρθρου 1 της υπ’ αριθμ. Φ.253/28934/Β6/2006 (ΦΕΚ 
391/Β') υπουργικής απόφασης, ο βαθμός κάθε μαθή¬ 
ματος της ομάδας θεωρητικής κατεύθυνσης, μετά την 
αναγωγή του στην εικοσάβαθμη κλίμακα με προσέγ¬ 
γιση δεκάτου, πολλαπλασιάζεται με συντελεστή ένα 
(1). Προκειμένου για σχολές του επιστημονικού πεδίου 
Επιστημών Οικονομίας και Διοίκησης, ο βαθμός των 
μαθημάτων «ιστορία», «νεοελληνική λογοτεχνία» και 
«νεοελληνική γλώσσα», μετά την αναγωγή του στην 
εικοσάβαθμη κλίμακα με προσέγγιση δεκάτου, πολλα- 
πλασιάζεται με συντελεστή ένα (1) ενώ ο βαθμός των 
άλλων μαθημάτων με συντελεστή επτά δέκατα (0,7). 

Για τις σχολές των άλλων επιστημονικών πεδίων της 
ίδιας υπουργικής απόφασης, οι βαθμοί στα μαθήματα 


θεωρητικής κατεύθυνσης, μετά την αναγωγή τους στην 
εικοσάβαθμη κλίμακα με προσέγγιση δεκάτου, πολλα- 
πλασιάζονται με συντελεστή επτά δέκατα (0,7), εκτός 
από αυτόν του μαθήματος «νεοελληνική γλώσσα» που 
πολλαπλασιάζεται με συντελεστή ένα (1). Το άθροισμα 
των γινομένων, κατά περίπτωση, αποτελεί το σύνολο 
των μορίων που λαμβάνεται υπόψη για την επιλογή 
στα αντίστοιχα τμήματα για τα οποία έχει δηλώσει 
προτίμηση ο υποψήφιος. 

ϋ) Προκειμένου για τα τμήματα ή τις σχολές του επι¬ 
στημονικού πεδίου Ανθρωπιστικών, Νομικών και Κοινωνι¬ 
κών Επιστημών του άρθρου 1 της υπ’ αριθμ. Φ. 253/28934/ 
Β6/2006 (ΦΕΚ 391/Β') υπουργικής απόφασης, ο βαθμός 
κάθε μαθήματος της ομάδας θετικής κατεύθυνσης, μετά 
την αναγωγή του στην εικοσάβαθμη κλίμακα με προ¬ 
σέγγιση δεκάτου, πολλαπλασιάζεται με το συντελεστή 
επτά δέκατα (0,7), εκτός του μαθήματος «νεοελληνική 
γλώσσα» που πολλαπλασιάζεται με συντελεστή ένα 

(1). Προκειμένου για σχολές των άλλων επιστημονικών 
πεδίων της ίδιας υπουργικής απόφασης, οι βαθμοί στα 
μαθήματα θετικής κατεύθυνσης, μετά την αναγωγή τους 
στην εικοσάβαθμη κλίμακα με προσέγγιση δεκάτου, 
πολλαπλασιάζονται με συντελεστή ένα (1). 

ίϋ) Προκειμένου για τμήματα ή σχολές που απαιτείται 
εξέταση σε ειδικό μάθημα, το σύνολο μορίων προκύπτει 
μετά την προσθήκη στο σύνολο των μορίων των στοι¬ 
χείων ί ή Ν της παραγράφου αυτής, κατά περίπτωση, του 
γινομένου της βαθμολογικής επίδοσης στο ειδικό μάθη¬ 
μα, μετά την αναγωγή του στην εικοσάβαθμη κλίμακα 
με προσέγγιση δεκάτου, με το συντελεστή ένα και μισό 
(1,5). Αν τα εξεταζόμενα ειδικά μαθήματα είναι δύο (2), 
ως βαθμολογική επίδοση στο ειδικό μάθημα λαμβάνεται 
υπόψη ο μέσος όρος των δύο ειδικών μαθημάτων. Προ¬ 
κειμένου για την επιλογή στα τμήματα Φυσικής Αγωγής 
και Αθλητισμού στο σύνολο των μορίων των στοιχείων 
ί ή μ της παραγράφου αυτής, κατά περίπτωση, προστί¬ 
θενται και τα μόρια που προκύπτουν από το γινόμενο 
του μέσου όρου του βαθμού στα τρία αγωνίσματα με 
το συντελεστή ένα και μισό (1,5). 

β) Ο υποψήφιος του εδαφίου α της παραγράφου αυτής 
αποκτά δικαίωμα επιλογής για τις σχολές και τα τμήμα¬ 
τα επιλογής του, εφόσον συγκεντρώνει σύμφωνα με τις 
διατάξεις των περιπτώσεων ί-ϋ, κατά περίπτωση,: 

ί) σύνολο μορίων τουλάχιστον ίσο με το μισό του 
μεγίστου δυνατού αριθμού μορίων (50). 

μ) Προκειμένου για σχολή ή τμήμα για το οποίο απαι¬ 
τείται εξέταση σε ειδικό μάθημα, εκτός της ανωτέρω 
υπό στοιχείο ί προϋπόθεσης απαιτείται να έχει επιτύχει 
βαθμολογία στο ειδικό μάθημα τουλάχιστον ίση προς το 
μισό του προβλεπόμενου μέγιστου δυνατού βαθμού. Οι 
υποψήφιοι για επιλογή σε τμήμα για το οποίο απαιτεί¬ 
ται εξέταση σε περισσότερα από ένα ειδικά μαθήματα 
πρέπει να συγκεντρώνουν την παραπάνω ελάχιστη βαθ¬ 
μολογία ξεχωριστά στο κάθε ειδικό μάθημα. 

9. Η επιλογή των υποψηφίων της ειδικής κατηγορίας 
της παραγράφου 3 του άρθρου 1 της παρούσας γίνε¬ 
ται: 

α) Προκειμένου για την εισαγωγή τους στις σχολές 
και στα τμήματα των Πανεπιστημίων, των Ανώτατων 
Εκκλησιαστικών Ακαδημιών, των ΤΕΙ, της ΑΣΠΑΙΤΕ, στις 
Ανώτερες Σχολές Τουριστικής Εκπαίδευσης, με βάση 
το σύνολο των μορίων που προκύπτει από το άθροισμα 
των γινομένων του μέσου γενικού βαθμού απόλυσης 




6934 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


από το λύκειο με το συντελεστή τρία και μισό (3,5) και 
της βαθμολογικής τους επίδοσης στο μάθημα γενικής 
παιδείας της Γ τάξης Γενικού Λυκείου «Νεοελληνική 
Γλώσσα», μετά την αναγωγή τους στην εικοσάβαθμη 
κλίμακα, με συντελεστή ένα και μισό (1,5). Η αναγωγή 
στην εικοσάβαθμη κλίμακα του γενικού βαθμού απόλυ¬ 
σης και του βαθμού στο μάθημα «Νεοελληνική Γλώσσα» 
γίνεται με προσέγγιση δεκάτου. 

β) Προκειμένου για τμήματα ή σχολές των ανωτέρω 
Εκπαιδευτικών Ιδρυμάτων για τις οποίες απαιτείται εξέ¬ 
ταση σε ειδικό μάθημα, στο ανωτέρω σύνολο μορίων 
προστίθενται και τα μόρια που προκύπτουν από το 
γινόμενο της βαθμολογικής επίδοσης στο ειδικό μάθη¬ 
μα, μετά την αναγωγή του στην εικοσάβαθμη κλίμακα 
με προσέγγιση δεκάτου, με συντελεστή ένα και μισό 
(1,5). Αν τα εξεταζόμενα ειδικά μαθήματα είναι δύο (2), 
ως βαθμολογική επίδοση στο ειδικό μάθημα λαμβάνε- 
ται ο μέσος όρος των δύο ειδικών μαθημάτων. Προκει¬ 
μένου για την επιλογή στα τμήματα Φυσικής Αγωγής 
και Αθλητισμού, στο σύνολο των μορίων του εδαφίου 
α της παραγράφου αυτής προστίθενται και τα μόρια 
που προκύπτουν από το γινόμενο του μέσου όρου του 
βαθμού στα τρία αγωνίσματα με συντελεστή ένα και 
μισό (1,5). 

γ) Προκειμένου για την εισαγωγή τους στις σχολές 
των Ανώτατων Στρατιωτικών Εκπαιδευτικών Ιδρυμάτων, 
στις σχολές Υπαξιωματικών των Ενόπλων Δυνάμεων 
και στις σχολές της Αστυνομικής Ακαδημίας, η επιλογή 
τους γίνεται με βάση το σύνολο των μορίων που προκύ¬ 
πτει σύμφωνα με τις διατάξεις των στοιχείων ί και ϋ του 
εδαφίου α της παραγράφου 8 του παρόντος άρθρου. 

10. Ο υποψήφιος της ειδικής κατηγορίας της παρα¬ 
γράφου 3 του άρθρου 1 της παρούσας αποκτά δικαίωμα 
επιλογής για τις σχολές και τα τμήματα επιλογής του, 
εφόσον: 

α) λάβει μέρος στις προβλεπόμενες ειδικές εισαγω¬ 
γικές εξετάσεις και 

β) συγκεντρώνει σύμφωνα με τις διατάξεις των εδα¬ 
φίων α-γ της παραγράφου 9 του άρθρου αυτού ,κατά 
περίπτωση: 

ί) βαθμολογία τουλάχιστον ίση με το μισό της μέγι- 
στης δυνατής βαθμολογίας στο μάθημα γενικής παιδεί¬ 
ας Γ' τάξης Γ ενικού Λυκείου «Νεοελληνική Γλώσσα». 

ϋ) Προκειμένου για σχολή ή τμήμα για το οποίο απαι¬ 
τείται εξέταση σε ειδικό μάθημα, εκτός της ανωτέρω 
υπό στοιχείο ί προϋπόθεσης απαιτείται να έχει επιτύχει 
βαθμολογία στο ειδικό μάθημα τουλάχιστον ίση προς το 
μισό του προβλεπόμενου μέγιστου δυνατού βαθμού. Οι 
υποψήφιοι για επιλογή σε τμήμα για το οποίο απαιτεί¬ 
ται εξέταση σε περισσότερα από ένα ειδικά μαθήματα 
πρέπει να συγκεντρώνουν την παραπάνω ελάχιστη βαθ¬ 
μολογία ξεχωριστά στο κάθε ειδικό μάθημα. 

Επισημαίνεται ότι οι υποψήφιοι των ειδικών κατηγορι¬ 
ών 1, 2 και 3 αποκτούν δικαίωμα επιλογής για τις σχολές 
των Ανώτατων Στρατιωτικών Εκπαιδευτικών Ιδρυμάτων, 
τις σχολές Υπαξιωματικών των Ενόπλων Δυνάμεων και 
τις σχολές της Αστυνομικής Ακαδημίας, εφόσον συ¬ 
γκεντρώσουν το σύνολο των πενήντα (50) μορίων που 
είναι ενιαίο και δε διαφοροποιείται από τα μαθήματα 
της κατεύθυνσης στην οποία εξετάστηκαν. 

11. Σε περίπτωση ισοβαθμίας περισσοτέρων του ενός 
στην τελευταία θέση εισαγομένων σε συγκεκριμένη 
σχολή ή τμήμα κατά την επιλογή: 


α) των υποψηφίων των ειδικών κατηγοριών των πα¬ 
ραγράφων 1, 2, 7, 8 και 9 του άρθρου 1 της παρούσας, 
εισάγονται, με την επιφύλαξη του εδαφίου δ της παρα¬ 
γράφου αυτής, ως υπεράριθμοι όλοι οι υποψήφιοι που 
ισοβαθμούν με τον τελευταίο εισαγόμενο στην σχολή 
ή στο τμήμα αυτό. 

β) των υποψηφίων της ειδικής κατηγορίας της πα¬ 
ραγράφου 3 του άρθρου 1 της παρούσας, εισάγεται 
αυτός που τη δήλωσε με προγενέστερη προτίμηση. Αν 
υπάρχει και πάλι ισοβαθμία, εισάγεται αυτός που πέτυχε 
μεγαλύτερη βαθμολογική επίδοση στο μάθημα Νεοελ¬ 
ληνική Γλώσσα. Αν εξακολουθεί να υπάρχει ισοβαθμία, 
εισάγεται αυτός που έχει μεγαλύτερο βαθμό απολυτη¬ 
ρίου και αν υπάρχει και πάλι ισοβαθμία, εισάγονται ως 
υπεράριθμοι στην συγκεκριμένη σχολή ή τμήμα όλοι οι 
υποψήφιοι που ισοβαθμούν στην περίπτωση αυτή. 

γ) των υποψηφίων της ειδικής κατηγορίας των παρα¬ 
γράφων 4Α &4Β του άρθρου 1 της παρούσας, εισάγεται 
αυτός που τη δήλωσε με προγενέστερη προτίμηση. Αν 
και πάλι υπάρχει ισοβαθμία, εισάγονται όλοι οι ισο- 
βαθμούντες. 

δ) Κατ’ εξαίρεση των διατάξεων των εδαφίων α-β της 
παραγράφου αυτής, σε περίπτωση ισοβαθμίας στην 
τελευταία θέση εισακτέων στις Σχολές των Ανώτατων 
Στρατιωτικών Εκπαιδευτικών Ιδρυμάτων, στις σχολές 
Υπαξιωματικών των Ενόπλων Δυνάμεων και στις Σχολές 
της Αστυνομικής Ακαδημίας, προηγείται αυτός που δή¬ 
λωσε τη συγκεκριμένη σχολή με προγενέστερη προτί¬ 
μηση. Αν υπάρχουν και πάλι ισοβαθμούντες, προηγείται 
αυτός που συγκέντρωσε μεγαλύτερο αριθμό μορίων 
στο πρώτο από τα αναφερόμενα στο εδάφιο α της 
παραγράφου 6 του παρόντος άρθρου μαθήματα της 
ομάδας που εξετάστηκε. Αν εξακολουθούν να υπάρχουν 
ισοβαθμούντες, προηγείται αυτός που συγκέντρωσε 
μεγαλύτερο αριθμό μορίων στο δεύτερο αναφερόμενο 
μάθημα κ.ο.κ. 

12. Η επιτροπή του άρθρου 14 της παρούσας καταρτί¬ 
ζει πίνακες εισαγομένων των ειδικών κατηγοριών των 
παραγράφων 1 - 4 και 7 του άρθρου 1 της παρούσας 
στις σχολές και στα τμήματα της τριτοβάθμιας εκπαί¬ 
δευσης, σύμφωνα με τις διατάξεις του άρθρου αυτού, 
οι οποίοι κυρώνονται από τον Υπουργό Εθνικής Παιδεί¬ 
ας και Θρησκευμάτων και κοινοποιούνται στις οικείες 
σχολές ή τμήματα. 

Αρθρο 5 

Τρόπος εξέτασης μαθημάτων 

1. Για τον τρόπο, τη διαδικασία εξέτασης των μα¬ 
θημάτων της παραγράφου 6 του άρθρου 4 της πα¬ 
ρούσας και τη βαθμολόγηση των οικείων γραπτών 
δοκιμίων εφαρμόζονται οι αντίστοιχες διατάξεις του 
π.δ. 60/29.3.2006(ΦΕΚ 65/Α') και ισχύουν κάθε φορά για 
την αξιολόγηση των μαθητών της Γ τάξης των ημερή¬ 
σιων Γενικών Λυκείων της ημεδαπής στα αντίστοιχα 
μαθήματα, εφόσον δε ρυθμίζεται διαφορετικά από την 
παρούσα. 

2. Για τον τρόπο, τη διαδικασία εξέτασης των ειδικών 
μαθημάτων του εδαφίου α της παραγράφου 7 του άρ¬ 
θρου 4 της παρούσας, τη βαθμολόγηση των γραπτών 
δοκιμίων και γενικά για κάθε θέμα που αφορά τη διε¬ 
ξαγωγή των εξετάσεων αυτών εφαρμόζονται ανάλογα 
οι διατάξεις που ισχύουν κάθε φορά για την εξέταση 
των αντίστοιχων μαθημάτων προκειμένου, για τους απο- 

φοίτους των Γενικών Λυκείων. Οι αντίστοιχες διατάξεις 
εφαρμόζονται και για την υγειονομική εξέταση και την 
πρακτική δοκιμασία του εδαφίου β της παραγράφου 7 
του άρθρου 4 της παρούσας. 

Άρθρο 6 

«Φυσικώς αδύνατοι» υποψήφιοι 

1. Οι υποψήφιοι των ειδικών κατηγοριών των παραγρά¬ 
φων 1-3 του άρθρου 1 της παρούσας, για τους οποίους η 
κατά τον υπαλληλικό κώδικα πρωτοβάθμια υγειονομική 
επιτροπή γνωματεύει ότι, λόγω φυσικής αδυναμίας εξαι- 
τίας μόνιμης ή παροδικής σωματικής ή αισθητηριακής 
βλάβης, δεν μπορούν να λάβουν μέρος στις γραπτές 
εξετάσεις μαζί με τους άλλους υποψηφίους, υποβάλ¬ 
λονται μετά από αίτησή τους, που συνοδεύεται από τη 
γνωμάτευση της επιτροπής που προαναφέρθηκε, σε ει¬ 
δικές εξετάσεις, που διενεργούνται γραπτά ή προφορικά 
από την οικεία επιτροπή εξέτασης «φυσικώς αδυνάτων» 
κατά τον ίδιο χρόνο και με το ίδιο πρόγραμμα, με το 
οποίο διενεργούνται οι γραπτές εξετάσεις και πάνω στα 
ίδια θέματα, στα οποία εξετάζονται οι υπόλοιποι υπο¬ 
ψήφιοι. Με απόφαση της οικείας επιτροπής εξέτασης 
«φυσικώς» αδυνάτων μπορεί να παρατείνεται για εύλογο 
χρονικό διάστημα, κατά περίπτωση, και μόνο γί αυτήν 
την κατηγορία υποψηφίων η διάρκεια εξέτασής τους, 
πέρα της καθορισμένης από το πρόγραμμα γραπτών 
εξετάσεων διάρκειας για κάθε εξεταζόμενο μάθημα. 

2. Οι διατάξεις της προηγούμενης παραγράφου εφαρ¬ 
μόζονται ανάλογα και για τους υποψηφίους που προσκο¬ 
μίζουν ειδική διαγνωστική έκθεση ιατροπαιδαγωγικού 
κέντρου ή σταθμού ή ΚΔΑΥ, από την οποία προκύπτει 
ότι η επίδοσή τους στα μαθήματα δεν είναι δυνατόν να 
ελεγχθεί με γραπτές εξετάσεις, λόγω δυσλεξίας. 

3. Οι κατά τις προηγούμενες παραγράφους υποψήφιοι 
υποβάλλουν, από 1-10 Ιουλίου, την αίτησή τους με τη 
γνωμάτευση που αναφέρεται στην παράγραφο 1 ή 2, 
κατά περίπτωση, στην οικεία επιτροπή συγκέντρωσης 
και ελέγχου δικαιολογητικών του άρθρου 9 της πα¬ 
ρούσας η οποία και την διαβιβάζει μέσω της αρμόδιας 
υπηρεσίας της Κεντρικής Υπηρεσίας του Υπουργείου 
Εθνικής Παιδείας και Θρησκευμάτων στην οικεία Επι¬ 
τροπή Εξέτασης Φυσικώς Αδυνάτων. 

Άρθρο 7 

Πρόγραμμα εξετάσεων, εξεταστικά κέντρα 

1. Με απόφαση του Υπουργού Εθνικής Παιδείας και 
Θρησκευμάτων καθορίζεται το πρόγραμμα των εξετά¬ 
σεων των μαθημάτων και των πρακτικών δοκιμασιών 
των παραγράφων 6 και 7 του άρθρου 4 της παρούσας, 
το οποίο ανακοινώνεται από τα Μέσα Μαζικής Ενη¬ 
μέρωσης δέκα (10), τουλάχιστον, μέρες πριν από την 
έναρξή τους. 

2. Στο πρόγραμμα αναφέρεται η ημερομηνία εξέτα¬ 
σης κάθε μαθήματος, καθώς και ο χρόνος διεξαγωγής 
των πρακτικών δοκιμασιών, η διάρκεια εξέτασης του 
μαθήματος και η ώρα προσέλευσης των υποψηφίων 
στις αίθουσες των εξετάσεων. Η διάρκεια του χρόνου 
εξέτασης σε κάθε μάθημα αρχίζει με τη λήξη της εκ¬ 
φώνησης ή της παράδοσης των θεμάτων στους υπο¬ 
ψήφιους κάθε αίθουσας. 

3. Οι εξετάσεις των μαθημάτων και των πρακτικών 
δοκιμασιών των παραγράφων 6 και 7 του άρθρου 4 
διενεργούνται στην Αθήνα και στη Θεσσαλονίκη. Με 


απόφαση του Υπουργού Εθνικής Παιδείας και Θρησκευ¬ 
μάτων ορίζονται οι Διευθύνσεις και τα Γ ραφεία Δευτε¬ 
ροβάθμιας Εκπαίδευσης της Αθήνας και Θεσσαλονίκης, 
στις οποίες θα λειτουργήσουν εξεταστικά κέντρα για 
τη διεξαγωγή των εξετάσεων αυτών και οι επιτροπές 
υγειονομικής εξέτασης και πρακτικής δοκιμασίας του 
άρθρου 15 της παρούσας. Τα εξεταστικά κέντρα λει¬ 
τουργούν σε σχολικά συγκροτήματα, τα οποία ορίζονται 
με απόφαση του οικείου προϊσταμένου Διεύθυνσης ή 
Γ ραφείου Δ.Ε. 

4. Οι εξετάσεις των υποψηφίων που υπάγονται στην 
κατηγορία των «φυσικώς αδυνάτων» στα μαθήματα 
των παραγράφων 6 και 7 του άρθρου 4 της παρούσας 
διενεργούνται από την επιτροπή εξέτασης «φυσικώς 
αδυνάτων», που λειτουργεί στο Βαθμολογικό Κέντρο 
του άρθρου 13 της παρούσας. 

Αρθρο 8 

Εγγραφή στις σχολές 

1. Η προθεσμία εγγραφής στις σχολές επιτυχίας των 
εισαγομένων, σύμφωνα με τις διατάξεις της παρούσας, 
ορίζεται, με την επιφύλαξη των διατάξεων της παρα¬ 
γράφου 5 του παρόντος άρθρου και των περιπτώσεων 
Ε και ΣΤ του άρθρου 3 της παρούσας, από τον Υπουργό 
Εθνικής Παιδείας και Θρησκευμάτων. Η εγγραφή των 
εισαγομένων γίνεται κατόπιν αιτήσεως που υποβάλλουν 
στη γραμματεία της οικείας σχολής ή τμήματος, μέσα 
στην καθορισμένη προθεσμία, αυτοπροσώπως ή με νό¬ 
μιμα εξουσιοδοτημένο εκπρόσωπό τους, συνοδευόμενη 
από τα εξής, κατά περίπτωση, δικαιολογητικά: 

α) για τους εισαγόμενους με τις ειδικές κατηγορίες 
των παραγράφων 1, 2, 3 και 4 του άρθρου 1 της πα¬ 
ρούσας: 

ί) υπεύθυνη δήλωση του άρθρου 8 του ν.1599/1986 
(ΦΕΚ75-Α), ότι δεν είναι εγγεγραμμένοι σε άλλη σχολή 
της τριτοβάθμιας εκπαίδευσης της Ελλάδας, και 

μ) έξι (6) φωτογραφίες σε μικρό μέγεθος. 

Τα δικαιολογητικά που κατέθεσαν στις επιτροπές 
των άρθρων 9 και 10 της παρούσας διαβιβάζονται στις 
οικείες σχολές επιτυχίας από την υπηρεσία μαζί με 
τους πίνακες εισαγομένων, εκτός από την αίτηση και 
το μηχανογραφικό δελτίο του υποψηφίου 

Επισημαίνεται ότι οι υποψήφιοι της παραγρ. 4Β του 
άρθρου 1 της παρούσας που είναι κάτοχοι απολυτηρίου 
Λυκείου ή αντίστοιχου σχολείου της Κυπριακής Δημο¬ 
κρατίας που κατέθεσαν τα δικαιολογητικά τους στην 
Κύπρο θα πρέπει να προσκομίσουν Απολυτήριο Λυκείου 
με βεβαίωση πρόσβασης και βεβαίωση-πιστοποιητικό 
στο οποίο να φαίνεται η υπηκοότητα και η καταγωγή 
των γονέων του υποψηφίου. 

β) για τους εισαγόμενους με τις ειδικές κατηγορίες 
των παραγράφων 5 και 6 του άρθρου 1 της παρού¬ 
σας: 

ί) Τίτλο απόλυσης από Λύκειο. 

ϋ) Βεβαίωση της αρμόδιας εκπαιδευτικής αρχής της 
οικείας χώρας για τη δυνατότητα του υποτρόφου να 
σπουδάσει σε Πανεπιστήμιο της χώρας έκδοσης του 
τίτλου απόλυσης. 

ίϋ) Βεβαίωση χορήγησης υποτροφίας από το Υπουρ¬ 
γείο Εξωτερικών ή Εθνικής Παιδείας και Θρησκευμάτων, 
κατά περίπτωση. 

ίν) Πιστοποιητικό της αρμόδιας αρχής της οικείας 
χώρας ή του Ελληνικού Υπουργείου Εξωτερικών για 

την υπηκοότητα και την καταγωγή του υποτρόφου και 
των γονέων του 

ν) Πιστοποιητικό της ελληνικής διπλωματικής αρχής 
στο εξωτερικό που να πιστοποιεί ότι ο υπότροφος κα¬ 
τοικούσε και διέμενε στο εξωτερικό τα τελευταία πέ¬ 
ντε (5), τουλάχιστον, χρόνια πριν από το ακαδημαϊκό 
έτος της επιλογής, προκειμένου για ομογενείς υπο¬ 
τρόφους. 

νϊ) Υπεύθυνη δήλωση του άρθρου 8 του ν.1599/1986 
(ΦΕΚ 75/Α'), στην οποία ο υπότροφος δηλώνει ότι δεν 
είναι εγγεγραμμένος σε άλλη σχολή ή τμήμα της Τρι¬ 
τοβάθμιας Εκπαίδευσης της Ελλάδος. 

νϋ) Έξι (6) φωτογραφίες σε μικρό μέγεθος 

γ) Οι εισαγόμενοι της παραγρ.4Β του άρθρου 1 της πα¬ 
ρούσας με κυπριακή καταγωγή και οι απόφοιτοι λυκείων 
της Κύπρου που εισάγονται με την ειδική κατηγορία 
των παραγρ. 1, 2 και 3 του άρθρου 1 της παρούσας και 
υποχρεούνται να υπηρετήσουν τη θητεία τους στην 
Κύπρο μπορούν να εγγράφονται στη σχολή που έχουν 
επιλεγεί και μετά την απόλυσή τους από τις τάξεις του 
στρατού, ύστερα από σχετική βεβαίωση της Κυπριακής 
Πολιτείας. 

δ) για τους εισαγόμενους με την ειδική κατηγορία της 
παραγράφου 7 του άρθρου 1 της παρούσας: 

ί) Τίτλο απόλυσης 

ϋ) Υπεύθυνη δήλωση στην οποία δηλώνεται ότι δεν 
είναι εγγεγραμμένοι σε άλλη σχολή ή τμήμα της Τρι¬ 
τοβάθμιας εκπαίδευσης στην Ελλάδα. 

ίϋ) Έξι (6) φωτογραφίες τύπου αστυνομικής ταυτό¬ 
τητας. 

2. Η γραμματεία, πριν από την εγγραφή των εισαγο- 
μένων με τις ειδικές κατηγορίες των παραγράφων 1-7 
του άρθρου 1 της παρούσας, ελέγχει και αντιπαραβάλλει 
τα στοιχεία αυτών που προσέρχονται για εγγραφή με 
το επίσημο αντίγραφο του οικείου κυρωμένου πίνακα 
εισαγομένων. 

3. Για λόγους εξαιρετικής ανάγκης, όπως παρατετα- 
μένη θεομηνία, σοβαρή ασθένεια, στράτευση ή απουσία 
στο εξωτερικό, είναι δυνατή η εγγραφή σπουδαστή που 
καθυστέρησε να εγγράφει μέσα στις προθεσμίες της 
παραγράφου 1 του άρθρου αυτού με αιτιολογημένη 
απόφαση του διοικητικού συμβουλίου του τμήματος 
Πανεπιστημίων ή του συμβουλίου της σχολής Τ.Ε.Ι., κατά 
περίπτωση, ύστερα από αίτηση του ενδιαφερομένου 
σπουδαστή, η οποία υποβάλλεται σε αποκλειστική προ¬ 
θεσμία τριάντα (30) ημερών από τη λήξη της προθεσμί¬ 
ας εγγραφής και στην οποία εκτίθενται και οι λόγοι της 
καθυστέρησης. Σπουδαστής που δεν εγγράφηκε ούτε 
με τη διαδικασία αυτής της παραγράφου, με την επι¬ 
φύλαξη των διατάξεων του εδαφίου γ της παραγράφου 
1 του παρόντος άρθρου, χάνει το δικαίωμα εγγραφής 
για το συγκεκριμένο ακαδημαϊκό έτος καθώς και για 
τα επόμενα έτη. 

4. Προϋπόθεση εγγραφής των υπαγομένων στις διατά¬ 
ξεις των παραγράφων 4Α, 4Β,5 και 6 του άρθρου 1 της 
παρούσας είναι η γνώση της ελληνικής γλώσσας. Αυτό 
αποδεικνύεται με βεβαίωση του Διδασκαλείου Νέας 
Ελληνικής Γλώσσας του Πανεπιστημίου Αθήνας ή του 
Σχολείου Ελληνικής Γλώσσας του Πανεπιστημίου Θεσ¬ 
σαλονίκης ή βεβαίωση επιπέδου τρία (3) του Κέντρου 
Ελληνικής Γλώσσας, που συνυποβάλλεται μαζί με τα 
δικαιολογητικά της παραγράφου 1 του άρθρου αυτού 
στη γραμματεία του τμήματος εισαγωγής. Η βεβαίωση 


αυτή δεν απαιτείται, αν ο εισαγόμενος έχει τίτλο απόλυ¬ 
σης από ελληνικό ή κυπριακό σχολείο δευτεροβάθμιας 
εκπαίδευσης. Σε περίπτωση που ο εισαγόμενος δεν έχει 
αποκτήσει την ανωτέρω βεβαίωση, μπορεί να εγγράφει 
μέσα στην προθεσμία εγγραφής των νεοεισαγόμενων 
φοιτητών με την οικεία ειδική κατηγορία του επόμενου 
έτους, εφόσον προηγουμένως έχει αποκτήσει τη βεβαί¬ 
ωση αυτή. Σε αντίθετη περίπτωση ο εισαγόμενος χάνει 
το δικαίωμα εγγραφής του. 

5. Η προθεσμία εγγραφής των εισαγόμενων στις 
σχολές των Ανώτατων Στρατιωτικών Εκπαιδευτικών 
Ιδρυμάτων, στις σχολές Υπαξιωματικών των Ενόπλων 
Δυνάμεων και στις σχολές της Αστυνομικής Ακαδημίας 
καθορίζονται από τις σχολές αυτές. 

ΚΕΦΑΛΑΙΟ Β 

ΣΥΓΚΡΟΤΗΣΗ ΣΥΛΛΟΓΙΚΩΝ ΟΡΓΑΝΩΝ 
Άρθρο 9 

Επιτροπή συγκέντρωσης και ελέγχου 
δικαιολογητικών Ελλήνων εξωτερικού 

1. Γ ια τη συγκέντρωση, τον έλεγχο, την αποδοχή ή την 
απόρριψη των αιτήσεων και των δικαιολογητικών των 
υποψηφίων με τις ειδικές κατηγορίες των παραγράφων 
1,2 και 3 του άρθρου 1 της παρούσας και τη δημιουργία 
αρχείου υποψηφίων, συνιστάται επιτροπή συγκέντρω¬ 
σης και ελέγχου δικαιολογητικών Ελλήνων εξωτερικού, 
η οποία αποτελείται από επτά (7) υπαλλήλους της κε¬ 
ντρικής υπηρεσίας του ΥΠ.Ε.Π.Θ., κατηγορίας Π.Ε. ή Τ.Ε., 
με βαθμό Α' ή Β' ή εκπ/κούς λειτουργούς Δ.Ε. με βαθμό 
Α' ή Β'. Παραρτήματα της επιτροπής αυτής μπορούν να 
λειτουργήσουν στη Διεύθυνση Δ.Ε. Ανατολικής Θεσσα¬ 
λονίκης και στο Υπουργείο Παιδείας και Πολιτισμού της 
Κυπριακής Δημοκρατίας. 

Με απόφαση του Υπουργού Εθνικής Παιδείας και 
Θρησκευμάτων ορίζονται τα μέλη της Επιτροπής αυ¬ 
τής, από τα οποία ένα ορίζεται ως Πρόεδρος. Με την 
ίδια απόφαση ορίζεται ο γραμματέας της επιτροπής 
και μέχρι είκοσι δύο (22) βοηθοί γραμματείς από διοι¬ 
κητικούς υπαλλήλους του ΥΠ.Ε.Π.Θ ή εκπαιδευτικούς 
λειτουργούς Δ.Ε. 

2. Για τη λειτουργία των παραρτημάτων της επιτρο¬ 
πής αυτής στη Θεσσαλονίκη και στην Κύπρο μπορούν 
να μετακινούνται εκτός έδρας υπάλληλοι, που είναι μέλη 
της επιτροπής ή της γραμματείας. 

Άρθρο 10 

Επιτροπή συγκέντρωσης και ελέγχου δικαιολογητικών 
Αλλοδαπών - Αλλογενών και Αποφοίτων Λυκείων 
ή αντίστοιχων σχολείων κρατών μελών της Ε.Ε. 
μη ελληνικής καταγωγής 

1. Γ ια τη συγκέντρωση των δικαιολογητικών των υπο¬ 
ψηφίων των ειδικών κατηγοριών των παραγράφων 4Α 
και 4Β του άρθρου 1 της παρούσας, τον έλεγχο, την απο¬ 
δοχή ή απόρριψη αυτών και τη σύνταξη ονομαστικών πι¬ 
νάκων υποψηφίων, συνιστάται επιτροπή συγκέντρωσης 
και ελέγχου δικαιολογητικών αλλοδαπών - αλλογενών, 
η οποία αποτελείται από τρεις (3) υπαλλήλους της κε¬ 
ντρικής υπηρεσίας του ΥΠ.Ε.Π.Θ., κατηγορίας Π.Ε. ή Τ.Ε., 
με βαθμό Α' ή Β'. 

2. Με απόφαση του Υπουργού Εθνικής Παιδείας και 
Θρησκευμάτων ορίζονται τα μέλη της επιτροπής αυ¬ 
τής, από τα οποία ένα ορίζεται ως πρόεδρος. Με την 
ίδια απόφαση ορίζεται ο γραμματέας της επιτροπής 

και μέχρι δέκα εννέα (19) βοηθοί γραμματείς από διοι¬ 
κητικούς υπαλλήλους του ΥΠ.Ε.Π.Θ. ή εκπαιδευτικούς 
λειτουργούς Δ.Ε. 

3. Η επιτροπή είναι σε απαρτία, αν είναι παρόντα και 
τα τρία (3) μέλη της. 

Ειδικά, όμως, για τους υποψηφίους, που είναι κάτοχοι 
απολυτηρίου ή αντίστοιχου σχολείου της Κυπριακής 
Δημοκρατίας καταρτίζεται με φροντίδα του Υπουργείου 
Παιδείας και Πολιτισμού της Κύπρου συγκεντρωτικός 
πίνακας υποψηφίων με τα ονομαστικά και λοιπά τους 
στοιχεία (προτιμήσεις, βαθμοί απόλυσης κ.λ.π. ). Ο πί¬ 
νακας αυτός, αφού ελεγχθεί για την ορθότητα και την 
εγκυρότητα των στοιχείων που αναφέρει, προσυπογρά¬ 
φεται από τους αρμόδιους του Υπουργείου Παιδείας και 
Πολιτισμού της Κύπρου, οι οποίοι έχουν αναλάβει την 
οργάνωση και το συντονισμό της συγκέντρωσης δικαι- 
ολογητικών των υποψηφίων και στη συνέχεια παραδί- 
δεται σε δύο (2) αντίγραφα και σε ηλεκτρονική μορφή 
σε υπάλληλο του ΥΠΕΠΘ ο οποίος μεταβαίνει για το 
σκοπό αυτό στην Κύπρο προκειμένου να τον μεταφέρει 
στην αρμόδια υπηρεσία, ώστε να χρησιμοποιηθεί στην 
επιλογή των υποψηφίων για την τριτοβάθμια Εκπαίδευ¬ 
ση .Αντίγραφο επίσης του παραπάνω συγκεντρωτικού 
πίνακα υποψηφίων κοινοποιείται άμεσα από το ΥΠ.Π.Π. 
Κύπρου στο μορφωτικό ακόλουθο της Πρεσβείας της 
Ελλάδας στη Λευκωσία, για ενημέρωση. 

Αρθρο 11 

Κεντρικές Επιτροπές Εξετάσεων 

Α. Κεντρική Επιτροπή Εξετάσεων μαθημάτων κατεύ¬ 
θυνσης ειδικών κατηγοριών 

1. Για τη διεξαγωγή των εξετάσεων των μαθημάτων 
της παραγράφου 7 του άρθρου 4 της παρούσας συ- 
νιστάται Κεντρική Επιτροπή Εξετάσεων Μαθημάτων 
Κατεύθυνσης (Κ.Ε.Ε.Μ.Κ.). Η επιτροπή αυτή αποτελείται 
από τακτικά και έκτακτα μέλη ως ακολούθως: 

α) τακτικά μέλη 

ί) Δύο μέλη ΔΕΠ ΑΕΙ ή ΕΠ ΤΕΙ, από τα οποία το ένα 
ορίζεται ως πρόεδρος και το άλλο ως αντιπρόεδρος. 

ϋ)Ένας σχολικός σύμβουλος 

ϋί) Δύο καθηγητές Δευτεροβάθμιας Εκπαίδευσης 

ίν) Ο προϊστάμενος της Δ/νσης Οργάνωσης και Δι¬ 
εξαγωγής Εξετάσεων ή άλλος διοικητικός υπάλληλος 
της κεντρικής υπηρεσίας του ΥΠ.Ε.Π.Θ., κατηγορίας Π.Ε., 
με βαθμό Α’. 

ν) Ο προϊστάμενος της Δ/νσης ΠΟΔΕ ή άλλος υπάλ¬ 
ληλος με βαθμό Α’. 

β) έκτακτα μέλη 

Για κάθε εξεταζόμενο μάθημα ορίζονται τρία έκτακτα 
μέλη - εισηγητές θεμάτων τα οποία συμμετέχουν στις 
συνεδριάσεις της επιτροπής που αφορούν την επιλογή 
θεμάτων εξέτασης του συγκεκριμένου μαθήματος και 
οποτεδήποτε άλλοτε προσκληθούν από τον Πρόεδρο 
της Επιτροπής. Ως έκτακτα μέλη - εισηγητές θεμάτων 
ορίζονται κατά μάθημα: 

ί)Ένα (1) μέλος ΔΕΠ ΑΕΙ ή ΕΠ ΤΕΙ ή σχολικός σύμ¬ 
βουλος αντίστοιχης ειδικότητας, ϋ) Δύο (2) καθηγητές 
Δευτεροβάθμιας Εκπαίδευσης της αντίστοιχης με το 
εξεταζόμενο μάθημα ειδικότητας, με βαθμό Α που έχουν 
διδάξει το μάθημα στη Γ Τάξη του Γενικού Λυκείου. 

2. Τα τακτικά και έκτακτα μέλη της επιτροπής αυτής 
ορίζονται κάθε χρόνο με απόφαση του Υπουργού Εθνι¬ 
κής Παιδείας και Θρησκευμάτων. Με την ίδια απόφαση 


ορίζεται ο γραμματέας της επιτροπής και μέχρι πέντε 
(5) βοηθοί γραμματείς από εκπαιδευτικούς λειτουργούς 
δευτεροβάθμιας εκπαίδευσης ή διοικητικούς υπαλλή¬ 
λους του ΥΠ.Ε.Π.Θ. ή άλλων δημοσίων υπηρεσιών ή 
Ν.Π.Δ.Δ. Με όμοια απόφαση μπορεί να ορίζονται μέχρι 
πέντε (5) διοικητικοί υπάλληλοι του ΥΠΕΠΘ ή εκπαιδευ¬ 
τικοί Δ.Ε για την υποβοήθηση του έργου της επιτροπής 
εξετάσεων. 

3. Τον πρόεδρο της επιτροπής, όταν λείπει, απουσιάζει 
ή κωλύεται, αναπληρώνει ο αντιπρόεδρος. 

4. Η επιτροπή είναι σε απαρτία, όταν είναι παρόντα τα 
μισά συν ένα τουλάχιστον των τακτικών μελών. Όταν η 
συνεδρίαση αφορά επιλογή θεμάτων, προϋπόθεση για 
την απαρτία πέρα από τα ανωτέρω είναι και η παρου¬ 
σία τουλάχιστον των δύο εκτάκτων μελών - εισηγητών 
του οικείου μαθήματος. Κατά τη λήψη της απόφασης 
σε περίπτωση ισοψηφίας, υπερισχύει η ψήφος του Προ¬ 
έδρου. Τα έκτακτα μέλη που λαμβάνονται υπόψη για 
το σχηματισμό απαρτίας έχουν τα ίδια δικαιώματα και 
υποχρεώσεις με τα τακτικά μέλη. 

5. Η επιτροπή έχει τη γενική ευθύνη για την κανονική 
και αδιάβλητη διεξαγωγή των εξετάσεων, εποπτεύει 
και κατευθύνει στο έργο τους τις άλλες επιτροπές 
και τα άλλα αρμόδια ατομικά και συλλογικά όργανα, 
παρέχοντας τις αναγκαίες οδηγίες και αντιμετωπίζει 
κάθε αναφυόμενο ζήτημα. Αποφασίζει και καθορίζει τα 
εξεταζόμενα θέματα για κάθε μάθημα. Παρατείνει, αν 
κρίνει σκόπιμο, τη διάρκεια εξέτασης κάποιου μαθή¬ 
ματος. Μεριμνά για τη μεταβίβαση των θεμάτων στα 
εξεταστικά κέντρα με τον προσφορότερο τρόπο, ώστε 
να εξασφαλίζεται το απόρρητο αυτών. Εποπτεύει και 
παίρνει, κατά την κρίση της, κάθε μέτρο για την απρό¬ 
σκοπτη και ομαλή διεξαγωγή των εξετάσεων. 

Β. Κεντρική Επιτροπή Εξετάσεων Ειδικών Μαθημάτων 
(Κ.Ε.Ε.Ε.Μ.) 

1. Για τη διεξαγωγή των εξετάσεων των ειδικών μαθη¬ 
μάτων της παραγράφου 7 του άρθρου 4 της παρούσας 
συνιστάται Κεντρική Επιτροπή Εξετάσεων Ειδικών Μα¬ 
θημάτων (Κ.Ε.Ε.Ε.Μ.). Η επιτροπή αυτή αποτελείται από 
τακτικά και έκτακτα μέλη ως ακολούθως: 

α) Τακτικά μέλη 

ί)Ένα (1) μέλος Δ.Ε.Π. Α.Ε.Ι. ως πρόεδρος 

ϋ)Ένα (1) μέλος Δ.Ε.Π. Α.Ε.Ι. ή Ε.Π. Τ.Ε.Ι. ή σχολικός σύμ¬ 
βουλος Δευτεροβάθμιας Εκπαίδευσης, ή εκπαιδευτικός 
λειτουργός Δευτεροβάθμιας Εκπαίδευσης με βαθμό Α' 
των κλάδων ΠΕ5, ΠΕ6, ΠΕ7, ΠΕ8, ΠΕ12 (Αρχιτεκτόνων) 
ή ΠΕ16 και ένας (1) ανώτερος διοικητικός υπάλληλος 
του Υπουργείου Εθνικής Παιδείας και Θρησκευμάτων, 
ως μέλη.'Ενα από τα μέλη αυτά ορίζεται ως αντιπρό¬ 
εδρος. 

β) Έκτακτα Μέλη - εισηγητές θεμάτων 

Για κάθε εξεταζόμενο ειδικό μάθημα ορίζονται δυο 
(2) έκτακτα μέλη από το Δ.Ε.Π. Α.Ε.Ι., ή Ε.Π. Τ.Ε.Ι., ή Ε.ΕΠ. 
Α.Ε.Ι. - Τ.Ε.Ι. ή σχολικός σύμβουλος Δευτεροβάθμιας Εκ¬ 
παίδευσης, ή εκπαιδευτικοί λειτουργοί Δευτεροβάθμιας 
Εκπαίδευσης, με βαθμό Α αντίστοιχου με το εξεταζόμε¬ 
νο μάθημα κλάδου, ως εισηγητές των θεμάτων. 

2. Τα μέλη της επιτροπής αυτής ορίζονται κάθε χρόνο 
με απόφαση του Υπουργού Εθνικής Παιδείας και Θρη¬ 
σκευμάτων. Με την ίδια απόφαση ορίζεται ο γραμματέ¬ 
ας της επιτροπής και μέχρι τέσσερις (4) βοηθοί γραμμα¬ 
τείς από εκπαιδευτικούς λειτουργούς δευτεροβάθμιας 
εκπαίδευσης ή διοικητικούς υπαλλήλους του ΥΠ.Ε.Π.Θ. 

ή άλλων δημοσίων υπηρεσιών ή Ν.Π.Δ.Δ. Με όμοια από¬ 
φαση μπορεί να ορίζονται μέχρι πέντε (5) διοικητικοί 
υπάλληλοι του ΥΠΕΠΘ ή εκπαιδευτικοί Δ.Ε για την υπο¬ 
βοήθηση του έργου της επιτροπής εξετάσεων. 

3. Οι διατάξεις των παραγράφων 3, 4 και 5 της περί¬ 
πτωσης Α του παρόντος άρθρου εφαρμόζονται αναλό- 
γως και για την επιτροπή της παρούσας περίπτωσης. 
Ειδικά για το σχηματισμό απαρτίας απαιτείται από τα 
δύο έκτακτα μέλη, το ένα τουλάχιστον να είναι ειση¬ 
γητής του εξεταζόμενου μαθήματος. 

Άρθρο 12 

Εξεταστικά Κέντρα - Επιτηρητές - 
Επόπτες Εξετάσεων 

1. α) Σε κάθε εξεταστικό κέντρο της παραγράφου 3 
του άρθρου 7 της παρούσας που συγκροτείται επιτροπή 
Ε.Κ., με απόφαση του οικείου προϊσταμένου της Διεύ¬ 
θυνσης ή του Γραφείου Δ.Ε και αποτελείταί: 

ί) Από έναν (1) διευθυντή Λυκείου ή Γυμνασίου ως 
πρόεδρο, κατά προτίμηση, από αυτούς που υπηρετούν 
σε Λύκειο ή Γυμνάσιο που λειτουργεί στο κτίριο ή το 
κτιριακό συγκρότημα του διδακτηρίου, στο οποίο στε¬ 
γάζεται το εξεταστικό κέντρο. 

μ) Από δύο εκπαιδευτικούς λειτουργούς Δευτεροβάθ¬ 
μιας Εκπαίδευσης, με βαθμό Α, από τους οποίους ο ένας 
ορίζεται αντιπρόεδρος. 

β) Με την ίδια απόφαση ορίζονται ένας διοικητικός 
υπάλληλος ή εκπαιδευτικός λειτουργός Δ.Ε ως γραμ¬ 
ματέας και μέχρι τέσσερις (4) εκπαιδευτικοί λειτουργοί 
Δ.Ε. ως βοηθοί γραμματείς και ένας (1) εκπαιδευτικός 
λειτουργός ή διοικητικός υπάλληλος ως χειριστής του 
ηλεκτρονικού συστήματος παραλαβής των θεμάτων, 
καθώς και τα αναπληρωματικά μέλη της επιτροπής, του 
γραμματέα, των βοηθών γραμματέα και του χειριστή. 

γ) Για το έργο της επιτροπής του εξεταστικού κέ¬ 
ντρου, των επιτηρητών και του γενικού επόπτη των εξε¬ 
τάσεων εφαρμόζονται ανάλογα οι αντίστοιχες διατάξεις 
του π.δ. 60/29.3.2006 (ΦΕΚ 65/Α'), όπως ισχύουν κάθε 
φορά για την αξιολόγηση των μαθητών των Γενικών 
Λυκείων της ημεδαπής. 

2. Σε κάθε εξεταστικό κέντρο παρευρίσκεται σχολί- 
ατρος, εφ’ όσον υπάρχει δυνατότητα, ή άλλος ιατρός 
του δημοσίου ή ιδιώτης ιατρός, ο οποίος ορίζεται με 
απόφαση του οικείου Νομάρχη μετά από εισήγηση του 
προϊσταμένου διεύθυνσης ή γραφείου Δ.Ε. για την αντι¬ 
μετώπιση οποιοσδήποτε έκτακτης ανάγκης των εξετα- 
ζομένων. Οι οριζόμενοι ιατροί είναι μέλη της επιτροπής 
εξεταστικού κέντρου, χωρίς δικαίωμα ψήφου και πρέπει 
να παρευρίσκονται στο Ε.Κ. ή Ε.Π. καθ’ όλη τη διάρκεια 
των εξετάσεων. 

3. Με απόφαση του προϊσταμένου της διεύθυνσης ή 
του γραφείου Δ.Ε. ορίζονται κατά εξεταστικό κέντρο και 
εξεταστικό παράρτημα μέχρι δύο (2) καθαρίστριες για 
την καθαριότητα των αιθουσών και ένας επιστάτης. 

Άρθρο 13 

Βαθμολογικό Κέντρο 

1. Με απόφαση του Υπουργού Εθνικής Παιδείας και 
Θρησκευμάτων που εκδίδεται κάθε χρόνο ορίζεται η 
έδρα του Βαθμολογικού Κέντρου (Β.Κ.), στο οποίο θα 
βαθμολογηθούν τα γραπτά δοκίμια των μαθημάτων κα¬ 
τεύθυνσης και των ειδικών μαθημάτων των υποψηφίων 
των ειδικών κατηγοριών. Με την ίδια απόφαση ορίζεται 


ο πρόεδρος του Β.Κ. που μπορεί να είναι μέλος ΔΕΠ ΑΕΙ 
ή ΕΠ ΤΕΙ ή ΕΕΠ ΑΕΙ-ΤΕΙ ή σχολικός σύμβουλος Δ.Ε. 

2. Το Β.Κ. λειτουργεί σε σχολικό κτίριο ή κτιριακό 
συγκρότημα, εποπτεύεται από την επιτροπή Β.Κ., βρί¬ 
σκεται υπό αστυνομική φρούρηση όλο το 24ωρο κατά 
τη διάρκεια της λειτουργίας του και απαγορεύεται η 
είσοδος σε αυτό κάθε προσώπου, εκτός αυτών που 
τελούν σε διατεταγμένη υπηρεσία. 

3. Στο Β.Κ. συγκεντρώνονται τα γραπτά δοκίμια των 
υποψηφίων από όλα τα εξεταστικά κέντρα. 

4. Με απόφαση του προέδρου του Β.Κ, καθορίζονται, 
ανάλογα με τον αριθμό των αναμενόμενων γραπτών, 
τα μέλη της επιτροπής του Β.Κ., τα οποία δεν μπορεί 
να υπερβαίνουν τα είκοσι (20). Τα μέλη της επιτροπής 
μπορεί να είναι μέλη ΔΕΠ ΑΕΙ ή ΕΠ ΤΕΙ ή ΕΕΠ ΑΕΙ-ΤΕΙ, 
σχολικοί σύμβουλοι Δ.Ε. ή εκπαιδευτικοί λειτουργοί της 
Δημόσιας ΔΕ, με βαθμό Α’, ειδικότητας αντίστοιχης προς 
τα εξεταζόμενα μαθήματα κατεύθυνσης ή ειδικά μα¬ 
θήματα. Με την ίδια απόφαση ορίζεται ο γραμματέας 
της επιτροπής, μέχρι τρεις (3) βοηθοί γραμματείς από 
εκπαιδευτικούς λειτουργούς Δ.Ε. ή διοικητικούς υπαλλή¬ 
λους, καθώς, επίσης, και μέχρι είκοσι (20) εκπαιδευτικοί 
λειτουργοί Δ.Ε ή διοικητικοί υπάλληλοι του ΥΠΕΠΘ για 
την υποβοήθηση του έργου της επιτροπής και το ανα¬ 
γκαίο βοηθητικό προσωπικό για τη φύλαξη και καθα¬ 
ριότητα του Β.Κ, που δεν μπορεί να είναι περισσότερα 
από έξι (6) άτομα. 

5. Ο πρόεδρος του Β.Κ. ορίζει με απόφασή του ένα 
από τα μέλη της επιτροπής, ως αντιπρόεδρο, ο οποίος 
αναπληρώνει τον πρόεδρο, όταν αυτός λείπει, απουσι¬ 
άζει ή κωλύεται. 

6. Με απόφαση του προέδρου της επιτροπής Β.Κ. ορί¬ 
ζονται οι βαθμολογητές και οι αναβαθμολογητές των 
γραπτών δοκιμίων από εκπαιδευτικούς λειτουργούς της 
δημόσιας δευτεροβάθμιας εκπαίδευσης, αντίστοιχης 
ειδικότητας, με βαθμό Α' ή Β' για τους βαθμολογητές 
και με βαθμό Α για τους αναβαθμολογητές. Ειδικά, ως 
βαθμολογητές και αναβαθμολογητές των ειδικών μαθη¬ 
μάτων μπορεί να ορίζονται και μέλη ΔΕΠ ΑΕΙ ή ΕΠ ΤΕΙ 
ή ΕΕΠ ΑΕΙ-ΤΕΙ ή σχολικοί σύμβουλοι Δ.Ε., αντίστοιχης 
ειδικότητας. 

7. Για τη βαθμολογική κλίμακα, τη βαθμολόγηση και 
την αναβαθμολόγηση των γραπτών δοκιμίων, τις αρ¬ 
μοδιότητες, το έργο των υπαλλήλων για την υποβοή¬ 
θηση του έργου της επιτροπής του Β.Κ. εφαρμόζονται, 
ανάλογα, οι διατάξεις που ισχύουν κάθε φορά για τη 
βαθμολόγηση των γραπτών δοκιμίων μαθημάτων της 
τελευταίας τάξης του Γ ενικού Λυκείου ή των γραπτών 
δοκιμίων των ειδικών μαθημάτων στα οποία εξετάζονται 
οι απόφοιτοι Γ ενικού Λυκείου της ημεδαπής. 

8. Γ ια την εξέταση των «Φυσικώς αδυνάτων» υπο¬ 
ψηφίων συγκροτείται με απόφαση του προέδρου του 
Βαθμολογικού Κέντρου (Β.Κ.) του παρόντος άρθρου η 
επιτροπή εξέτασης «Φυσικώς αδυνάτων» η οποία απο- 
τελείται από: 

ί) Τον πρόεδρο ή ένα μέλος Επιτροπής του Β.Κ., ως 
πρόεδρο. 

ϋ) Από δύο (2) εκπαιδευτικούς λειτουργούς Δ.Ε., για 
κάθε εξεταζόμενο μάθημα αντίστοιχης ειδικότητας κατά 
προτίμηση από αυτούς που το δίδαξαν το ίδιο σχολ. 
έτος ως εξεταστές-βαθμολογητές. 

ϋι) Από ένα (1) σχολ. Σύμβουλο ή εκπαιδευτικό λει¬ 
τουργό Δ.Ε. με βαθμό Α' της ίδιας ή συγγενούς με το 

εξεταζόμενο μάθημα ειδικότητας ως εξεταστή-αναβαθ- 
μολογητή. 

ίν)'Ενα (1) εκπαιδευτικό λειτουργό Δ.Ε. ή διοικητικό 
υπάλληλο ως γραμματέα της επιτροπής. 

ν) Στο χώρο λειτουργίας της Επιτροπής εξέτασης «φυ¬ 
σικός αδυνάτων» παρευρίσκεται σχολίατρος ή άλλος 
ιατρός του δημοσίου ή ιδιώτης ιατρός ο οποίος ορίζεται 
με απόφαση του οικείου Νομάρχη μετά από εισήγηση 
του οικείου προϊσταμένου Δ/νσης Β/θμιας Εκπ/σης για 
την αντιμετώπιση οποιοσδήποτε έκτατης ανάγκης των 
εξεταζομένων. 

Ο οριζόμενος ιατρός οφείλει να είναι παρών μισή του¬ 
λάχιστον ώρα πριν από την έναρξη των εξετάσεων και 
να παραμείνει σε όλη τη διάρκεια των εξετάσεων. 

νί) Η επιτροπή έχει ως έργο την εξέταση και βαθμολό¬ 
γηση ή αναβαθμολόγηση σε κάθε μάθημα των υποψηφίων 
που ανήκουν στην κατηγορία των «φυσικώς αδυνάτων». 

νϋ) Στο γραπτό δοκίμιο κάθε εξεταζομένου σημειώνε¬ 
ται ο τρόπος εξέτασης του υποψηφίου και υπογράφεται 
από τους εξεταστές και τον πρόεδρο της Επιτροπής. 

Κατά την εξέταση παρευρίσκεται και ο αναβαθμολο- 
γητής, για να αξιολογήσει τον υποψήφιο σε περίπτωση 
διαφοράς βαθμολογίας. 

Άρθρο 14 

Επιτροπή έκδοσης αποτελεσμάτων επιλογής 
ειδικών κατηγοριών των παραγράφων 1-4Β και 7 
του άρθρου 1 της παρούσας 

1. Για τη δημιουργία αρχείου με τα ονομαστικά στοι¬ 
χεία και τις προτιμήσεις των υποψηφίων, την ενημέρωσή 
του με τα βαθμολογικά στοιχεία των εξετάσεων των 
μαθημάτων των κατευθύνσεων, των ειδικών μαθημά¬ 
των, των δοκιμασιών και των τίτλων απόλυσης από το 
λύκειο, στις περιπτώσεις που απαιτούνται, την επιλογή 
των κατάλληλων μεθόδων και την παροχή των ανα¬ 
γκαίων υποδείξεων για την εξασφάλιση της ακρίβειας, 
της πληρότητας και της συνέπειας των στοιχείων, με 
βάση τα οποία γίνεται η έκδοση των αποτελεσμάτων 
της επιλογής και την έγκριση των σχετικών πινάκων που 
υποβάλλονται στον Υπουργό Εθνικής Παιδείας και Θρη¬ 
σκευμάτων για κύρωση, συνιστάται επιτροπή έκδοσης 
αποτελεσμάτων επιλογής των υποψηφίων των ειδικών 
κατηγοριών των παραγράφων 1, 2, 3, 4 Α, 4Β και 7 του 
άρθρου 1 της παρούσας, η οποία συγκροτείται από τρεις 
(3) υπαλλήλους του ΥΠ.Ε.Π.Θ., κατηγορίας Π.Ε., με βαθμό 
Α', εκ των οποίων ο ένας ορίζεται ως πρόεδρος. 

2. Τα μέλη της επιτροπής και ο Πρόεδρος ορίζονται με 
απόφαση του Υπουργού Εθνικής Παιδείας και Θρησκευμά¬ 
των. Με την ίδια απόφαση ορίζεται ένας υπάλληλος του 
ΥΠ.Ε.Π.Θ., που εκτελεί χρέη Γραμματέα της Επιτροπής. 

3. Με απόφαση του προέδρου της επιτροπής μπο¬ 
ρεί να ορίζονται εκπαιδευτικοί λειτουργοί ή υπάλληλοι 
του ΥΠ.Ε.Π.Θ. ή άλλων δημοσίων υπηρεσιών ή Ν.Π.Δ.Δ. 
για την πραγμάτωση των σκοπών της επιτροπής και 
ιδιαίτερα για τον έλεγχο της ορθής καταχώρισης στο 
μηχανογραφικό αρχείο των ονομαστικών στοιχείων, 
των προτιμήσεων και των βαθμολογικών στοιχείων 
των υποψηφίων. 

Αρθρο 15 

Επιτροπές Υγειονομικής εξέτασης 
και πρακτικών δοκιμασιών 

1. Για την υγειονομική εξέταση και την πρακτική δο¬ 
κιμασία των υποψηφίων για τα ΤΕΦΑΑ με τις ειδικές 


κατηγορίες των παραγράφων 1, 2 και 3 του άρθρου 1 
της παρούσας συγκροτούνται επιτροπές υγειονομικής 
εξέτασης και πρακτικών δοκιμασιών στην Αθήνα και 
Θεσσαλονίκη οι οποίες ορίζονται με απόφαση των προ¬ 
ϊσταμένων των οικείων Δ/νσεων Β/θμιας εκπ/σης. 

Κάθε επιτροπή αποτελείται από: 

α) Τον Προϊστάμενο Φυσικής Αγωγής ή τον νόμιμο 
αναπληρωτή του ή έναν (1) σχολικό Σύμβουλο Φυσικής 
Αγωγής ή καθηγητή Φυσικής Αγωγής, με βαθμό Α', ως 
Πρόεδρο. 

β) Μέχρι δώδεκα (12) καθηγητές Φυσικής Αγωγής, με 
βαθμό Α ή Β Μέχρι τέσσερα (4) από τα δώδεκα (12) αυτά 
μέλη μπορούν να προέρχονται από καθηγητές Φυσικής 
Αγωγής που υπηρετούν σε άλλες Δ/νσεις Δ.Ε. απ’ αυτήν 
της έδρας της επιτροπής, τα οποία ορίζονται με απόφα¬ 
ση του προϊσταμένου της διεύθυνσης ή του γραφείου 
δευτεροβάθμιας εκπαίδευσης της οικείας περιφέρειας 
που υπηρετούν. Οι Δ/νσεις Δ.Ε., απ’ τις οποίες μπορούν 
να προέρχονται οι παραπάνω τέσσερις (4) καθηγητές 
Φυσικής Αγωγής, καθορίζονται με απόφαση του οικείου 
προϊσταμένου της διεύθυνσης ή του γραφείου δευτερο¬ 
βάθμιας εκπαίδευσης της έδρας που λειτουργεί κάθε 
επιτροπή. 

Με απόφαση του προέδρου της επιτροπής, ορίζεται 
εκπαιδευτικός λειτουργός ως γραμματέας και μέχρι 
οκτώ (8) εκπαιδευτικοί λειτουργοί δευτεροβάθμιας 
εκπαίδευσης ή διοικητικοί υπάλληλοι που υπηρετούν 
στην έδρα της Δ/νσης Δ.Ε., ως βοηθοί γραμματείς. Γ ια 
την υποβοήθηση του έργου των επιτροπών μπορεί με 
απόφασή του ο πρόεδρος καθεμιάς να ορίσει μέχρι 
οκτώ (8) υπαλλήλους από το βοηθητικό προσωπικό των 
δημοσίων υπηρεσιών ή Ν.Π.Δ.Δ. ή Ν.Π.Ι.Δ. ή των γυμνα¬ 
στηρίων ή ιδιώτες. 

γ) μέχρι πέντε (5) σχολιάτρους ή ιατρούς του δημο¬ 
σίου. 

2. Η επιτροπή βρίσκεται σε απαρτία, όταν τα παρόντα 
μέλη είναι περισσότερα των απάντων. Κατά τη λήψη των 
αποφάσεών της, σε περίπτωση ισοψηφίας, υπερισχύει 
η ψήφος του προέδρου. 

3. Με απόφαση του Υπουργού Εθνικής Παιδείας και 
Θρησκευμάτων μπορεί να ορίζονται σχολικοί σύμβουλοι 
Φυσικής Αγωγής ή καθηγητές Φυσικής Αγωγής με βαθ¬ 
μό Α’, ως επόπτες για την παρακολούθηση της καλής 
εκτέλεσης των διαδικασιών της υγειονομικής εξέτασης 
και πρακτικής δοκιμασίας. 

4. α) Οι επιτροπές συντάσσουν σε τρία (3) αντίγραφα 
ονομαστικές καταστάσεις των υποψηφίων που κρίθηκαν 
υγιείς, με τη βαθμολογία της καλύτερης επίδοσης σε 
κάθε αγώνισμα, από τα οποία τα δύο (2) στέλνονται 
στη Δ/νση Οργάνωσης και Διεξαγωγής Εξετάσεων του 
ΥΠ.Ε.Π.Θ. 

β) Στο τέλος κάθε ημέρας εξέτασης, ο επόπτης πα- 
ραλαμβάνει από τον πρόεδρο της επιτροπής το ένα (1) 
αντίγραφο από κάθε πινάκιο αγωνίσματος και στο τέ¬ 
λος των εξετάσεων τα παραδίδει στη Δ/νση Οργάνωσης 
και Διεξαγωγής Εξετάσεων του ΥΠ.Ε.Π.Θ. 

γ) Τα διάφορα παραστατικά στοιχεία των υποψηφίων 
κάθε επιτροπής φυλάσσονται στη διεύθυνση δευτερο¬ 
βάθμιας εκπαίδευσης μέχρι το τέλος Φεβρουάριου του 
επόμενου έτους των εξετάσεων και ύστερα καταστρέ- 
φονται, αφού συνταχθεί σχετική πράξη. 

Άρθρο 16 
Γενικές διατάξεις 

1. Για την κατανομή των εξεταζόμενων στις αίθουσες 
των εξετάσεων, τον έλεγχο κατά την προσέλευση και 
την τοποθέτησή τους σε αυτές, την παρουσία και την 
έξοδό τους, τα γραπτά δοκίμια, την πειθαρχία και τις 
υποχρεώσεις των διαγωνιζομένων και γενικά για θέ¬ 
ματα, που δε ρυθμίζονται από την παρούσα απόφαση, 
εφαρμόζονται, ανάλογα, οι διατάξεις που ισχύουν κάθε 
φορά για τις απολυτήριες εξετάσεις της Γ' τάξης Γ ε¬ 
νικού Λυκείου. 

2. Στις επιτροπές των άρθρων 9,11,12,13,14 και 15 και 
στις ομάδες επιτηρητών και βαθμολογητών των άρθρων 
12 και 13 της παρούσας δεν μπορεί να συμμετέχει με 
οποιαδήποτε ιδιότητα όποιος έχει σύζυγο ή άλλο πρό¬ 
σωπο που συνδέεται μαζί του με σχέση συγγένειας «εξ 
αίματος» ή «εξ αγχιστείας» μέχρι και του τρίτου βαθμού 
και είναι υποψήφιος για εισαγωγή στην τριτοβάθμια 
εκπαίδευση με τις διαδικασίες που εμπλέκεται η επι¬ 
τροπή ή η ομάδα αυτή. Για τη μη ύπαρξη κωλύματος 


υποβάλλεται από τους οριζόμενους υπεύθυνη δήλωση 
προς το αρμόδιο για τον ορισμό του όργανο. 

3. Η διακίνηση των γραπτών δοκιμίων από τα εξετα¬ 
στικά κέντρα του άρθρου 12 της παρούσας στο οικείο 
βαθμολογικό κέντρο, καθώς και των αποκομμάτων των 
τετραδίων με τη βαθμολογία των υποψηφίων από το 
Βαθμολογικό αυτό κέντρο στην υπηρεσία Μηχανογρά¬ 
φησης του ΥΠΕΠΘ γίνεται κάθε φορά από εκπαιδευτικό 
λειτουργό Δ.Ε. ή διοικητικό υπάλληλο του ΥΠΕΠΘ, που 
ορίζεται ειδικά για το σκοπό αυτό από τον οικείο προϊ¬ 
στάμενο Δ/νσης ή Γ ραφείου Δ.Ε. ή τον πρόεδρο του Β.Κ., 
κατά περίπτωση, συνοδεία αστυνομικού οργάνου. 

Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

